Ministar unutrašnjih poslova Republike Srpske Dragan Lukač istakao je da je Ministarstvo unutrašnjih poslova MUP RS u proteklih godinu dana pokazalo da je spremno da uspešno odgovori na brojne bezbednosne izazive, ali i na brojna podmetanja i pokušaje prenosa nadležnosti koji nisu dozvoljeni, a kojima su pojedinci ponovo pokušali da minimiziraju ulogu i uticaj Policije Republike Srpske.\n– Svim tim ‘dobronamernim’ pojedincima treba da bude jasno da mi nećemo odustati od jačanja MUP Republike Srpske, čiji je osnovni zadatak zaštita građana Republike Srpske i njihove imovine, a u tom kontekstu kao jedan od značajnih projekata izdvojio bih formiranje Jedinice Žandarmerije. Ona i jeste formirana da odgovori na sve bezbednosne izazove i tako čuva Republiku Srpsku i njene građane – istakao je Lukač u intervjuu Srni povodom slave MUP Svetog Arhangela Mihaila – Aranđelovdana.\nOn je naglasio da je veoma značajna stvar za sve policijske službenike, ali i za njega kao ministra unutrašnjih poslova da su, uz podršku Vlade Republike Srpske, ove godine uspeli da povećaju platu policajaca sa srednjom i višom stručnom spremom za 10 odsto, kao i da su sada u proceduri i izmene zakona kojima će biti povećane plate svim pripadnicima MUP-a.\nGovoreći o migrantskoj krizi u BiH, koja ne jenjava, kao i o sve većem prilivu migranata, posebno nakon najave Turske da će otvoriti svoje granice za prolazak migranata prema Balkanu, Lukač je podsetio da je već više puta upozorio da je BiH postala možda jedina “balkanska ruta” za prolazak nelegalnih migranata i da većina njih preko Bihaća želi da pređe u Hrvatsku.\nPored svih ovih bezbednosnih rizika, Lukač je rekao da je sveukupna bezbednosna situacija u Republici Srpskoj zadovoljavajuća, naglasivši da je broj krivičnih dela na području Republike Srpske za deset meseci ove godini smanjen za 6,4 odsto u odnosu na isti period prošle godine.\n– Povećani su koeficijenti ukupne rasvetljenosti i rasvetljenosti krivičnih dela izvršenih od nepoznatih lica, a istovremeno povećan je broj otkrivenih krivičnih dela u vezi sa zloupotrebama opojnih droga, kao i broj prekršajnih prijava, tako da je ukupan broj otkrivenih krivičnih dela i prekršaja u vezi sa zloupotrebama opojnih droga 1.121 veći za 35,7 odsto. Na tom polju smo ove godine proveli broje aktivnosti o čome govore i podaci da su pripadnici Policije Republike Srpske samo za deset meseci ove godine zaplenili 1,1 kilogram heroina, 2,7 kilograma kokaina, 404 kilograma marihuane, 4,5 kilograma hašiša, 9,3 kilograma amfetamina i još raznih drugih opojnih droga – naglasio je Lukač.\nŽANDARMERIJA TUGUJE Preminuo "Inpektor Kim", najpoznatiji pas tragač koji je pronalazio SILOVATELJE I RAZBOJNIKE\nKada je reč o bezbednosti saobraćaja, ministar je u intervjuu Srni naveo da je za deset meseci ove godine smanjen broj saobraćajnih nezgoda 8.364 za 2,3 odsto, dok je broj poginulih 101 manji za šest lica u odnosu na isti period 2018. godine.\n– Istovremeno, MUP Srpske provodi i brojne druge aktivnosti s ciljem prevencije od zloupotrebe droga, bezbednosti u saobraćaju, a posebno u pogledu zaštite dece i maloletnika, kao i prevencije maloletničke delinkvencije. To svakako ne znači da ne treba i dalje istrajno i posvećeno raditi na sferi bezbednosti, sa posebnim akcentom na borbu protiv organizovanog kriminala i korupcije, kao i sprečavanje terorizma, jer ovo su pošasti saovremenog doba i ne treba misliti da nas zaobilaze – zaključio je ministar unutrašnjih poslova Republike Srpske Dragan Lukač.


Srpski ubica, o kom su brujali svi svetski mediji, podneo je zahtev preko svog advokata u Španiji, u kojem navodi da zatvorsku kaznu želi da služi u Italiji, gde je zbog ubistva barmena Davida Fabrija i šumskog čuvara volontera Valerija Verija osuđen na doživotnu robiju.\nIgor Srbin pritvoren je u Španiji krajem 2017. godine, nakon pucnjave u kojoj su ubijene tri osobe, od kojih su dvojica pripadnici španske Civilne garde. On je 30. januara saopštio sudu u Bolonji preko video-linka iz pritvora u Saragosi, da je pucao na svoje dve italijanske žrtve jer su oni za njega "bili policajci i morao sam da ih oborim".\nMožda jedan od najmorbidnijih ubica koje je Srbija izrodila na suđenju je svojevremeno priznao da je koristio 18 identiteta u osam zemalja, a policiji je duži period izmicao zahvaljujući pomagačima, čiji identitet nikada nije otkrio.\nIgor Srbin nije prestao da šokira javnost ni u zatvoru, dajući neverovatne izjave, a u međuvremenu je postao i verski fanatik i robijaške dane provodi čitajući verske knjige.\nPosetilo ga je nekoliko žena, a dobijao je i ponude za brak.\nNOĆ U HITNOJ Tri sudara, najviše poziva od astmatičara i srčanih bolesnika


Predao se osumnjičeni za šverc kokaina : Nadlanu.com\nPredao se osumnjičeni za šverc kokaina\nPODGORICA, 12. februara 2010. (Beta) - Draško Vuković iz Berana koji je osumnjičen za učešće u švercu više od dve tone kokaina iz Južne Amerike, predao se u petak ujutru crnogorskoj policiji, javila je Televizija Vijesti.\nPolicija je u kontaktu i sa Borisom Labanom, takođe iz Berana, sa kojim pregovara o predaji, prenela je podgorička televizija. Urugvajska policija je krajem prošle godine raspisala poternicu za Vukovićem i Labanom zbog sumnje da su članovi kriminalne grupe koja je organizovala krijumčarenje više od dve tone kokaina iz Južne Amerike.\nPodgorički mediji su ranije objavili da su Vuković i Laban u decembru saslušani u beranskoj policiji, nakon čega su pušteni na slobodu. Vuković i Laban su crnogorski državljani i Crna Gora ih ne može izručiti drzavama koje ih traže, jer tu mogućnost zabranjuje njen ustav.\nSrbija je krajem januara raspisala poternice za Darkom Šarićem koji je osumnjičen da je organizovaon šverc kokaina iz Južne Amerike i on se, prema navodima crnogorske policije, krije u nekoj od evropskih država.


Pozitivna priča iz Sanskog Mosta: “Milksan” proširuje proizvodne kapacitete - mojusk.ba\nPozitivna priča iz Sanskog Mosta: “Milksan” proširuje proizvodne kapacitete\nMljekara „Milksan“ iz Sanskog Mosta započela je radove na izgradnji novog proizvodnog objekta i značajnom proširenju kapaciteta, a ukupna vrijednost planirane investicije iznosi tri miliona maraka, potvrdio je vlasnik ove firme, Muhamed Kamerić. On je potvrdio kako je izostala obećana pomoć institucija vlasti, te da cijeli projekat realiziraju vlastitim sredstvima i putem kreditnog zaduženja. On je precizirao kako to podrazumjeva izgradnju objekta, a potom i nabavku te instaliranje novih proizvodnih postrojenja.\n„Građevinski projekat podrazumjeva rušenje dijela prostorija u kojima smo smješteni, te izgradnju potpuno novih. Kada sve bude okončano, očekujemo povećanje proizvodnih kapaciteta za tri do pet puta. Jedino tako značajnim povećanjem proizvodnje moći ćemo isplatiti našu investiciju, rekao je Kamerić. On je dodao kako su, uporedo s pomenutim projektom, u proceduri nabavke sopstvenog pogona za proizvodnju ambalaže.Prema njegovim riječima, ovako značajna ulaganja u mljekarsku proizvodnju govore o tome da ova privredna grana ima perspektivu na području Općine Sanski Most i Unsko sanskog kantna. „U narednom periodu država treba da pomogne neposredne proizvođače mlijeka, te da zajednički ispunimo sve potrebne zakonske kriterijume za izvoz naših proizvoda na tržište zemalja Evropske unije“, kaže Kamerić. On je dodao kako „Milksan“ već godinama uspješno posluje, te je i pored teških ekonomskih uslova i ograničenja uspio proširiti tržište na gotovo sve gradove u sjeverozapadnoj Bosni. Ova sanska mljekara danas zapošljava 18 radnika te sarađuje sa oko 150 kooperanata, pri čemu godišnje preradi oko 2,5 miliona litara mlijeka.\nTUGA U CAZINU: Devetnaestogodišnjakinju žurba na posao koštala života, poginula na isti dan kao njena majka\nStručnjaci upozoravaju: Rekonstrukcija ulica prvi vjesnik predizborne kampanje u BiH


Dokument koji je od danas obavezan za ulazak u Veliku Britaniju - PRess Serbia\nHome » News » Dokument koji je od danas obavezan za ulazak u Veliku Britaniju\nOd petka, lična karta više neće vredeti za ulazak u Veliku Britaniju koja ubuduće od Evropljana traži da pokažu pasoš, što se smatra novijim posledicama Bregzita.\nBritansko Ministarstvo unutrašnjih poslova ističe da će ova promena omogućiti da se “organizovane kriminalne bande i druge osobe spreče u zloupotrebi sistema” jer su lične karte, kako navode, nezaštićen dokument.\nPodaci ministarstva pokazuju da su 48 odsto krivotvorenih dokumenata otkrivenih na britanskoj granici 2020. godine lične karte Evropljana. Te je dokumente “lakše krivotvoriti nego pasoše”, ističe ministarstvo i neki “nemaju biometrijske podatke”.\n“Moramo delovati protiv kriminalaca koji žele ilegalno da uđu u našu zemlju s falsifikovanim dokumentima”, rekla je u saopštenju ministarka unutrašnjih poslova Priti Patel.\n“Prestankom upotrebe nezaštićenih ličnih karata jačamo našu granicu i ispunjavamo volju naroda da preuzmemo kontrolu nad našim imigracionim sistemom”, dodala je, prenose agencije.\nPRess Serbia > News > Dokument koji je od danas obavezan za ulazak u Veliku Britaniju\nTagovidokument nove mere turizam velika britanija


TotalCar.rs » „El zero“ već na testu bezbednosti\n0 komentara 4390 pregleda\nFabrika automobila „Fijat automobili Srbija“ napravila je prvih petnaest modela „el zero“, koji su već poslati na testiranje. Italijanska kompanija, koja je do sada u Kragujevac uložila više od 750 miliona evra, spremna je za proizvodnju novog vozila namenjenog tržištima Evropske unije i Amerike.\nNovi model „el zero“ kompanija „Fijat“ testira u svojim najboljim institutima u gradovima Kazinu i Torinu, u laboratoriji „Mirafijori“. U testiranjima na udar se koriste lutke od specijalnog materijala, koje su opremljene čipovima i senzorima i koje u potpunosti oponašaju ljudski organizam.\n„El zero“ je vozilo koje ispunjava sve najsavremenije standarde za bezbednost, što znači da je opremljen standardnim pojasevima za sve putnike i u njega su ugrađeni i vazdušni jastuci koji putnike štite od bočnog i frontalnog udara. Kada se pojavi u prodaji, na proleće naredne godine, biće bez sumnje jedan od najbezbednijih automobila koji se proizvode u Evropi. Testiranja mogu da traju i do dva i po meseca.\n– Lutke beleže sve defekte i povrede koje bi zadesile čoveka u saobraćajnoj nezgodi. Bezbednost putnika u vozilu jedan je od najznačajnijih faktora koji utiču na prodaju vozila. Zbog toga su ispitivanja u takozvanim kreš testovima, odnosno u veštački izazvanim sudarima, bitna pre puštanja bilo kojeg novog modela vozila u masovnu proizvodnju. Novi model automobila se testira na dva udara, na frontalni, s prednje strane, i na bočni udar. Brzine na koje se proverava bezbednost putnika su oko 60 kilometara na sat, pri kojima vozilo koje se testira udara u betonsku prepreku. Ispituju se sudari s lutkama koje odgovaraju prosečnoj porodici, tako da se zna da muškarac teži u proseku 78 kilograma i da je visok oko 180 centimetara. Testira se i bezbednost dece, tako što se na zadnja sedišta postavljaju lutke koje odgovaraju deci do tri godine strosti. Danas se meri sve, pa čak i efikasnost naslona za glavu na sedištima koji su bitni pri udarima odpozadi, kaže izvor „Blica“.\nKako je izjavio Antonio Ferara, direktor FAS, „za svaki novi model automobila kompanije moraju da ulože oko 600 miliona evra, ali ‘Fijat’ u kragujevačku fabriku ulaže više od milijardu evra“.\n– Promenili smo celu fabriku, sve je novo, a kupljena je najmodernija oprema iz Italije, Nemačke i Japana. Novi model koji će se ovde proizvoditi za tržište Evrope, ali i Amerike, spada u segment B klase i treba da nasledi uspešne modele „fijat ideu“ i „lanča muzu“. Praviće se u dve verzije novog vozila, sa pet i sedam sedišta. Instalirana je oprema koja može da proizvede od 30 do 60 automobila na sat, što znači da je godišnje moguće napraviti 250.000 primeraka. Kolika će proizvodnja stvarno biti, zavisi pre svega od potreba tržišta, izjavio je Ferara.\nAutomobil neće biti jeftin, već će prema svom kvalitetu i karakteristikama dospeti u visoku B klasu.\nTraže radnike na birou\nKompanija „Fijat“ je Nacionalnoj službi za zapošljavanje poslala zahtev za 4.000 radnika mašinske struke koji imaju do 31 godinu. U sledećih mesec dana, kako nam je najavljeno, i u fabrikama koje za „Fijat“ prave delove biće potrebno još 3.000 radnika istog profila.\nAutor: Nebojša Radišić, Izvor: Blic


Pegle - Tunguzija Shop\nKućni aparati, Pegle, Resto\nModel SGA 6124 D Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel SGA 6126 R Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel SGA 8328 B Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel SIM 3122 T Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel SIM 3126 R Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel SPA 9130 B Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel SSI 5420RD Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel SSI 5421TQ Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel SSI 7710BL Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel SSI 8440GR Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel SSI 9000BK Naziv i vrsta robe Pegla Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.


Predstavljen Nacrt strategije razvoja industrije RS do 2020. - M-Kvadrat\nPredstavljen Nacrt strategije razvoja industrije RS do 2020.\nMinistar industrije, energetike i rudarstva Republike Srpske Petar Đokić rekao je da je Nacrtom strategije i politike razvoja industrije Srpske za period 2016-2020. godine predviđeno privlačenje investicija, primjena ekoloških standarda i efikasnije korišćenje resursa.\nĐokić je, predstavljajući Nacrt strategije u Narodnoj skupštini Republike Srpske, istakao da je strateški cilj i poboljšanje poslovnog okruženja i privlačenje investicija u industriju Srpske.\nOn je rekao da strategija definiše strateške i operativne ciljeve i prioritete razvoja prerađivačke industrije koji su zasnovani na analizi i realnoj ocjeni raspoloživih kapaciteta, razvojnih prednosti i ograničavajućih faktora razvoja industrije Republike Srpske u kontekstu globalnih kretanja na evropskom i svjetskom tržištu.\n– Strateški ciljevi razvoja prerađivačke industrije do 2020. godine su sprovođenje procesa revitalizacije industrije, reindustrijalizacija, praćenje razvoja industrije i primjena adekvatnih mjera za poboljšanje konkurentnosti, kao i povećanje zaposlenosti u industriji i unapređenje ponude radne snage – istakao je Đokić.\nOn je dodao da su strateški ciljevi primjena ekoloških standarda u industriji i efikasnije korištenje resursa i poboljšanje poslovnog okruženja.\nPrethodni članakSarajevo: U Starom Gradu se gradi prvi Park šuma prijateljstva\nNaredni članakNovi investicioni ciklus “Međunarodnog aerodroma Sarajevo” – Rekonstrukcija piste koštaće 21 mil KM


Inicijativa Ne davimo Beograd je, zajedno sa organizacijom CEE Bankwatch Network, podnela dve žalbe Energetskoj zajednici protiv Republike Srbije, zbog nepoštovanja evropskih ekoloških standarda pri izgradnji spalionice u Vinči. Naime, Srbija je protivno evropskim standardima, izdala građevinsku dozvolu za izgradnju spalionice skoro mesec i po pre nego što je doneta saglasnost na studiju o proceni uticaja na životnu sredinu, koja se neizostavno mora pribaviti pre izdavanja dozvole. Na ovaj način, vlast je izvršila pritisak da studija bude po njihovoj volji, uprkos ozbiljnim problemima sa zagađenjem. Druga žalba odnosi se na činjenicu da je Srbija energiju koja će nastati spaljivanjem otpada proglasila obnovljivom, iako ona ni po metodi spaljivanja, ni po materijalu koji se spaljuje nije obnovljiva, ali će građani plaćati cenu kao da jeste.\nPodsećamo, Republika Srbija je članica Energetske zajednice od 2006. godine i samim tim se obavezala da će poštovati evropske standarde, ali i da će uskladiti svoje zakonodavstvo sa evropskim. Smatramo da su u ovom projektu grubo prekršeni evropski ekološki standardi, iako gradske i republičke vlasti stalno ističu da se sve radi po najsavremenijim evropskim standardima. Prva žalba se odnosi na izdavanje građevinskih dozvola, a druga na davanje statusa privremenog povlašćenog proizvođača električne energije privrednom društvu „Beo Čista Energija d.o.o“.\nNaime, Ministarstvo građevinarstva, saobraćaja i infrastrukture izdalo je dve građevinske dozvole za izgradnju spalionice i kogenerativnog postrojenja mesec i po dana pre nego što je Ministarstvo za životnu sredinu dalo saglasnost na studije o proceni uticaja na životnu sredinu. Time je Ministarstvo građevinarstva praktično prejudiciralo odluku Ministarstva za životnu sredinu. Direktiva o proceni uticaja na životnu sredinu propisuje da studija o proceni uticaja mora biti prihvaćena, pre nego što se dozvola izda.\nDruga žalba se odnosi na tzv. „feed-in“ tarife koje se daju proizvođačima električne energije iz obnovljivih izvora. Ministarstvo rudarstva i energetike je donelo rešenje po kome se privatnom partneru daje status privremenog povlašćenog proizvođača električne energije. Time je privatnom partneru omogućeno da kada projekat bude gotov, prodaje električnu energiju po višoj ceni od tržišne. Ovakav način subvencionisanja („feed-in“ tarife) je glavni razlog eksplozije gradnje mini-hidroelektrana širom Srbije, a sada će biti korišćen da se subvencioniše privatni partner. Energetskoj zajednici smo skrenuli pažnju na to da će spalionica koristi dizel i druga pomoćna goriva u procesu spaljivanja, kao i da se neće spaljivati isključivo biorazgradivi deo otpada. To znači da će u Vinči proizvoditi električna energija koja nije iz obnovljivih izvora, ali će je građani plaćati po skupljoj ceni kao da jeste.\nAleksa Petković iz inicijative Ne Davimo Beograd rekao je: “Spaljivanje mešovitog komunalnog otpada i korišćenje dizela kao pomoćnog goriva, očigledno nije obnovljiva energija i ne sme da prima subvencije. EU se sve više uvodi princip cirkularne ekonomije, povećavajući odvojeno prikupljanje otpada i recikliranje. Srbija takođe zaslužuje zdrav i efikasan sistem. Ne možemo očekivati da ga razvijemo, ukoliko Beograd zaglavimo u jednom skupom, po zdravlje štetnom i rasipničkom projektu poput izgradnje spalionice u Vinči.”\nPippa Gallop iz CEE Bankvatch Network-a je rekla: „Evropska komisija i Evropska investiciona banka odbile su da podrže ovaj projekat, jer će on ometati Srbiju u postizanju ciljeva kružne ekonomije u EU. Ali drugi javni zajmodavci nastavljaju sa pritiskom, uključujući Evropsku banku za obnovu i razvoj, Međunarodnu finansijsku korporaciju, fond Marguerite II i austrijsku razvojnu banku, u očiglednom nepoštovanju zakona EU. Moraju da prestanu s kopanjem i povuku se iz projekta “.


MILAN SAČUVAO NAJBOLJEG: Ibrahimović potpisao novi ugovor sa klubom | Novosti.RS\n- Konačno je sve na mestu i konačno mogu da se vratim tamo gde se osećam kao kod kuće - rekao je Ibrahimović kasno sinoć po sletanju na milanski Linate aerodrom.\n🎥 @Ibra_official IZ back 🎤#SempreMilan pic.twitter.com/RSVq2fFJIS — AC Milan (@acmilan) August 30, 2020\nOčekuje se da će Ibrahimović potpisati ugovor na jednu sezonu vredan sedam miliona evra.\nOn se u januaru vratio u Milan i potpisao šestomesečni ugovor, a na 18 utakmica u Seriji A postigao je 10 golova.\nSedmostruki evropski šampion Milan prošlu sezonu je završio na šestom mestu na tabeli i plasirao se u Ligu Evrope.\n- Kao što sam uvek govorio, nisam došao da budem maskota. Ovde sam da donesem rezultate i da pomognem timu i treneru da se Milan vrati tamo gde bi trebalo da bude. Imali smo sjajnih šest meseci, ali ništa nismo osvojili. Ove godine imam priliku da budem tu od početka i moramo da nastavimo da radimo naporno i da se žrtvujemo kako bismo ostvarili cilj - naveo je Ibrahimović, navodi se na sajtu kluba.\nTakmičenje u Seriji A počinje 19. septembra.\nFK Milan Zlatan Ibrahimović Novi ugovor fudbal


13-08-2019 21:24 Svet Region\nCrnogorski predsednik Milo Đukanović izdao je pre više od 10 godina svog nekadašnjeg bliskog saradnika i prijatelja Svetozara Marovića - zbog albanskih para, ekskluzivno saznaje „Alo!“.\nPozadina cele priče zapravo je bila Đukanovićeva odluka da po nalogu iz Vašingtona krene u proces pristupanja Crne Gore NATO. Jedan od uslova bila je i eliminacija ruskog kapitala iz Crne Gore, a upliv albansko-turskog. Kako su Rusi do 2008. godine ulagali ogromne sume, za njihov kapital na Crnogorskom primorju borili su se sa jedne strane Svetozar Marović, kao neprikosnoveni vladar Budve u to vreme, i sa druge strane Milo Đukanović, koji je upliv novca iz Rusije u ostale delove Crne Gore kontrolisao preko Milana Roćena, ambasadora Crne Gore u Rusiji. O tome svedoče i tajni snimci koji su se pojavili poslednjih meseci i u kojima se čuju kombinacije koje je Roćen u ime Đukanovića realizovao sa Rusima.\nS obzirom na to da je novac samo pristizao, nikome nije smetalo da uloge budu podeljene. No kada je Milo uvideo da je njegov sledeći i obavezni zadatak da Crnu Goru uvede u NATO, on je rešio da se reši Rusa, a za sve to našao je i odgovarajućeg krivca - Marovića.\nNa tajnom sastanku Veselina Veljovića, šefa policije, Duška Markovića, bivšeg šefa svih tajnih službi, i tadašnjeg premijera Mila Đukanovića, predsednika partije i sadašnjeg predsednika Crne Gore, dogovoreno je da se uđe u sistematski rat protiv Svetozara Marovića kako bi se odobrovoljili Amerikanci. Svetozar je preko svojih veza ubrzo saznao za Milov plan, pa se pojačano suprotstavio dolasku Albanaca na Crnogorsko primorje. Marović je pojačavao prisustvo ruskog kapitala, a u jednom trenutku svi projekti su se radili u korist Rusa ili za njih. Marović je pogrešno verovao da će ga količina i snaga ruskog kapitala zaštititi od namere da Rusi budu proterani i zamenjeni Albancima. Marović, kao prijatelj mitropolita Amfilohija, posebno je odbijao upliv albanskog i turskog kapitala jer je znao i da je sledeći korak donošenje novog zakona o verskim zajednicama i proterivanje SPC iz Crne Gore.\nOvih dana se potvrđuju ovi navodi, jer Đukanović pokušava da preotme svu imovinu Mitropolije crnogorsko-primorske. Lažno tvrdi da je namera države da se zaštite verski objekti kao spomenici kulture, a iza te zavese se krije namera da se ogromna imovina SPC rasproda upravo Albancima i da se tako stvori balans uticaja i oslabi poslednji jak srpski i proruski uticaj u Crnoj Gori.\nKada je Đukanović uvideo da Marović ne želi da mu pruži podršku u dovođenju Albanaca i Turaka, odlučio je da ga u saradnji s Amerikancima eliminiše iz cele priče, pakujući mu aferu „Zavala“ i uništavajući sve ruske projekte, poput „Top Hila“ i akva parka, koji i danas postoje, ali se nalaze pretežno u rukama turskih, albanskih i ukrajinskih kapitalista.\n- Svetozar je i posle toga tvrdoglavo odbijao da se rusko-srpski kapital zameni albansko-turskim, a pritisak iz Podgorice je bio toliko jak, jer se stvorila vrlo kompleksna sprega političko- ekonomsko-vojnog interesa, da su ga na kraju slomili. Maroviću je preko partijskih kanala rečeno da se povuče, što je on odbio, a onda su počela hapšenja - kaže izvor „Alo!“.\n- Prvo su uhapsili njegovog brata, zatim sina, ćerku, a vođeni su i otvoreni postupci protiv njegove žene. Već 2010. godine, kompletno rukovodstvo opštine Budve koje je predvodio Marović je uhapšeno i time je poslata jasna poruka da je to upravo zbog ruskog kapitala, a Rusi su okrivljeni za ogromnu korupciju. Predmet je u tužilaštvu otvoreno nadzirao čovek iz američke ambasade - otkriva sagovornik „Alo!“.\n- Svetozar je kasno shvatio da je uništavanje njegove porodice pokrenuto sa samog crnogorskog vrha s alibijem da se ulazi u NATO, a zapravo je pravi razlog bio zamena kapitala i preuzimanje Budve. Albanci su posle „proterivanja“ Marovića dobili zeleno svetlo za ulazak na Crnogorsko primorje, a vlasnici Zavale i Duklija, koji su bili ruski milijarderi, zamenjeni su Amerikancima, potpomognutim kooperantima iz Albanije i Turske - kaže izvor „Alo!“.\nKolinda poručila da hoće da vrati Hrvatsku u devedesete! Više o tome OVDE.\n"BRAĆA" CRNOGORCI: Tukli turistu i nazivali ga "srpskim psetom"!


UN: Izrael se oglušio o pozive da zaustavi naseljavanje Zapadne obale\nJevrejska naselja na Zapadnoj obali\nIzrael nije preduzeo korake u skladu sa pozivom Saveta bezbednosti UN da zaustavi svo naseljavanje Zapadne obale i istočnog Jerusalima i umesto toga je odobrio širenje naselja, kršeći međunarodno pravo, saopštile su sinoć Ujedinjene nacije (UN).\nIzaslanik UN Nikolaj Mladenov rekao je Savetu da najave velike izgradnje u naseljima i akcije legalizacije sugerišu "jasnu nameru da se nastavi širenje naselja na okupiranoj palestinskoj teritoriji".\nTo je njegov prvi izveštaj Savetu bezbednosti o primeni rezolucije usvojene u decembru u kojoj se jevrejska naselja označavaju "flagrantnim kršenjem" međunarodnog prava.\nTa rezolucija predstavlja veliko odstupanje od ranije prakse tadašnjeg predsednika SAD Baraka Obame jer su se SAD uzdržale od glasaja, umesto da iskoriste pravo veta kao što je tada izabrani predsednik Donald Tramp zahtevao.\nRezolucijom nisu uvedene sankcije protiv Izraela, tako da Savet nije pozvan da preduzme bilo kakvu akciju, ali ona odražava neslaganje sveta s naseljavanjem.\nMladenov, specijalni koordinator za bliskoistočni proces, ponovio je da UN smatraju sve aktivnosti naseljavanja nelegalnim po međunarodnom pravu i glavnom preprekom za mir. On je porast najava izgradnje u naseljima u januaru označio "duboko zabrinjavajućim". Tokom tog meseca najavljena je izgradnja ukupno 5.500 stambenih jedinica u području C koje zauzima 60 odsto Zapadne obale isključivo pod kontrolom Izraela.\n"Ukupno je u poslednja tri meseca primećen velik nivo aktivnosti vezan za naseljavanje, posebno u poređenju sa 2016, kada su objavljeni tenderi za samo 42 (stambene) jedinice i nastavljena izgradnja oko 3.000 za 12 meseci u području C", rekao je Mladenov.\nIzraelski ambasador u UN Dani Danon je odgovorio saopštenjem da "nema moralne jednakosti između izgradnje domova i ubilačkog terorizma", dodavši da je jedina prepreka miru palestinsko nasilje i huškanje. On je takođe apelovao da prestane opsesivni fokus na Izrael.\nPalestinci nameravaju da osnuju svoju državu na Zapadnoj obali i pojasu Gaze s istočnim Jerusalimom kao glavnim gradom. Sve te teritorije okupirao je Izrael u šestodnevnom ratu 1967. godine.\nMladenov je rekao da će napredovanje u naseljavanju u poslednja tri meseca još više ugroziti teritorijalnu povezanost palestinske države i ubrzati fragmentaciju Zapadne obale.\n"Širenje naselja podriva svaku suštinu dvodržavnog rešenja", rekao je Mladenov, aludirajući na rešenje decenijskog sukoba stvaranjem nezavisne Palestine uz Izrael i dodavši da u rezoluciji stoji da međunarodna zajednica neće priznati nikakve promene granica iz 1967. godine osim onih o kojima se strane dogovore.


Stojanović: Za govor mržnje je odgovorna vlast, jer kreira takav sistem | N1 Srbija\nStojanović: Za govor mržnje je odgovorna vlast, jer kreira takav sistem\n16.02.2020. |14.59 |\nOna smatra da je "promocija desnice bliske vlastima, od Šešelja do Miše Vacića i Firera, pokušaj da se spreči ozbiljna rasprava o korupciji i kriminalu".\nStojanović je rekla da u društvu postoji "snažna polarizacija", u kojoj dve strane komuniciraju kroz govor mržnje.\nOna podseća da važeći "Zakon protiv diskriminacije prepoznaje govor mržnje kao početnu tačku, ali i etničko čišćenje i genocid kao krajnje posledice".\n"Možda metafora da se u Srbiji već dešava građanski rat, samo bez oružja, koju je upotrebila Marinika Tepić, i nije preterana", ocenila je Stojanović.\nTepić tvrdi da smo u "građanskom ratu", Vuk Stanković kaže - neće biti sukoba\nOsvrćući se na nedavne slučajeve kukastih krstova, zatim Šešeljevih uvreda novinarki, političara, tek preminulog Dragoljuba Žarkovića, napada njegovog obezbeđenja na Natašu Kandić i diskrminatorske izjave ministara Lončara i Vulina, ona je predočila da "spisak tu ne staje".\nGovor mržnje u medijima je najopasniji, ali kada takav govor dolazi od političara na vlasti, onda je to sistem koji se uspostavlja u zemlji, a posledica su i "kukasti krstovi i sve ostalo", objasnila je Stojanović.\nPrema njenoj oceni, pojedine žene, poput Marinike Tepić i Vesne Mališić, postale su "žrtve verbalnih napada, jer su otvorile u javnosti teme na koje ni vlast, ni desničarska opozicija bliska vlasti, nisu odgovarale debatom, već govorom mržnje".\nU Srbiji danas, kako je ukazala, postoji "desnica koja potiče iz devedesetih, ali i nova desnica, poput one Vacićeve ili Boška Obradovića, koje su ekstremno nacionalističke i koje imaju loš odnos prema ljudskim pravima".\nZa društvenu situaciju ipak je "najodgovornija stranka na vlasti", poručila je Stojanović, koja smatra da Šešelj nije važan.\nKako je obrazložila, za ovu je vlast "važnija njegova pojava koja je deo sistema, koji i proizvodi takve kao što je Šešelj".\n"On ne bi smeo da bude u parlamentu ni prema našim zakonima i njegovo ponašanje se zasniva na platformi koju je dobio od ove vlasti, kao što su i Vacić i Firer za svoje delovanje platformu dobili od vlasti", uverena je Stojanović.\n"Volela bih da Vučić, umesto što 10 puta kaže kako je N1 američka televizija i kako je Vučićević dobar čovek, kaže 10 puta da je govor mržnje u Srbiji zabranjen", rekla je Stojanović\nKako je napomenula, "niko od njih ne bi imamo nikakvu vidljivost da nemaju podršku vlasti i medija pod kontrolom vlasti, uključujući i televizije sa nacionalnom frekvencijom".\nStojanović ulogu ekstremne desnice vidi i kao način "da vlast odvuče pažnju sa važnih tema, poput korupcije i kriminala o kojima javnost saznaje kroz pisanje istraživačkih redakcija".\nOna je ilustrovala da je to "kao da imate pljačku trafike i da onda neko ubaci bubašvabu i svi se okupe oko bubašvabe i zaborave na pljačku".\nSmatra, međutim, da "vlasti tada nisu koristile takav govor u javnom prostoru, ali da je izostalo temeljno razračunavanje sa njim".\nI Tužilaštvo za ratne zločine nije učinilo dovoljno, jer se, umesto podizanja optužnica protiv ljudi koji su huškali na rat, ponašalo kao nevladina organizacija, "objavljujući publikaciju o tome šta znači govor mržnje", ukazala je Stojanović.\nOna podseća da je, posle toga, "na vlast došla osoba koja negira i 5.oktobar, kao datum koji nije trebalo da se desi, ali i napore da se izgrade demokratske institucije i demokratski poredak".\nStojanović se ne slaže sa tezom da "mediji mogu da budu filter govora mržnje, odnosno za izbacivanje naboja i pražnjenje rečima" i naglašava da to nije moguće "ni prema našem zakonodavstvu, a ni prema evropskom".\nUpozorava da je govor mržnje, ne samo "opasniji kada se dešava u medijima sa velikom publikom, već se i strožije kažnjava, jer čak i da nema direktnog pozivanja na ubistvo, podstiče na nasilje i netrpeljivost".\nIstovremeno, podgreva stereotipe i predrasude o nekim ljudima i nekim grupama i zato je govor mržnje u medijima "10 puta opasniji", naglasila je Stojanović.\nOna problem vidi i u porastu populizma u svetu, kao trenutno "najlakšem načinu da se ostvare politički ciljevi i dođe na vlast".\nDopušta mogućnost da je porast govora mržnje u Srbiji posledica "blizine izbora" i stepena političke kulture.\nNapominje, međutim, da se "ne može na to svesti, jer bi to bila relativizacija problema i podsticanje onih koji koriste takav govor da to nastave da rade".\n"Jesu izbori jedan od razloga za ovakva dešavanja, kao i situacija sa Kosovom, jer govor mržnje prema Albancima raste, ali je to i način da vlast opravda dijalog u koji ulazi", protumačila je Stojanović.\nGovor mržnje kao mejnstrim\nStojanović misli da je danas govor mržnje mejnstrim, kao i devedesetih, i napominje da društvo koje se tome protivi "nema podršku međunarodnih faktora".\nZato se, kako je poručila, mora naći način da se društvo samo sa tim izbori", ali ističe da zabrane rada političkih stranaka nisu rešenje.\n"Neonacističke organizacije treba zabraniti, ali pre zabrane imate 100 koraka koje treba preći, a najvažnija je implementacija zakona", naglasila je Stojanovič.\nOna se, pri tome, poziva i na primer Šešelja, "koji može biti kažnjen za raspirivanje nacionalne netrpeljivosti i može biti izbačen iz Skupštine kao poslanik, jer je osuđen na više od šest meseci".\nMora se insisitrati na primeni zakona, "jer inače deluje kao da živimo u džungli, a ne u državi", ocenila je Stojanović i dodala da civilno društvo insistira na donošenju zakona, ali ih niko ih ne primenjuje.\nOna smatra i da govor predsednika Srbije nije mnogo odmakao od onog iz marta 1995. u Glini, "samo što Vučić sada koristi fraze koje su podobne za EU".\n"Volela bih da Vučić, umesto što 10 puta kaže kako je N1 američka televizija i kako je Vučićević dobar čovek, kaže 10 puta da je govor mržnje u Srbiji zabranjen", poručila je Stojanović.\nMaja Stojanović govor mržnje Građanske inicijative\nPetrović: Srbija je na ivici autokratije 27.10.2019.\nPredsednik se hvali kako medicinsku opremu nabavlja ispod tezge(mada ga niko nije pitao kako je nabavio),znaci hvali se kako zaobilazi normalne procedure i zakon.Kako onda da ocekuje da gradjani postuju samoizolaciju ???\nZar i ovo nije govor mržnje?\nDa, bre, uvek je neko drugi kriv.


Vučić: Od utorka 21. aprila policijski čas od 18 časova - Politički.rs\nVučić: Od utorka 21. aprila policijski čas od 18 časova\nPredsednik Srbije Aleksandar Vučić saopštio je sinoć na televiziji Pink da će od utorka policijski čas trajati at vremena manje, odnosno zabrana kretanja će važiti od 18 do 5 časova, a da će penzioneri u periodu od 18 do 01 sat moći da izaberu svoje vreme za šetnju od pola sata.\nPredsednik je rekao da će se ići na ublažavanje i drugih mera jer se borimo za rast naše ekonomije i za plate naših ljudi.\n„Ukoliko ne budemo imali rast novozaraženih i ako sve to bude u redu, onda ćemo ići da svakog dana penzioneri mogu da izađu da šetaju po pola sata, umesto samo utorkom, petkom i nedeljom. U roku od sedam do deset dana treba da se obezbedi parlament Srbije, da dobiju sva zaštitna sredstva i da se zakaže sednica skupštine. Pozivam i sve građevinare da od utorka krenu punom parom na posao“, naglasio je predsednik.\n„Frizerski saloni, saloni lepote i teretane počeće da rade iza 27. aprila ali uz posebnu zaštitu. Planiramo otvaranje restorana i kafića u periodu od 3. do 10. maja ali uz pravljenje distance. Međutim, ako krene lošije, povući ćemo sva ublažavanja mera i vratiti na postojeće“, objasnio je on.\nŠto se tiče podataka o obolelima, Vučić je rekao da se umiruje Vojvodina, da je Beograd sve bolji, kao i zapadni deo centralne Srbije, ali da imamo probleme u okolini Niša.\nGovoreći o ekonomiji, naglasio je da ćemo sledeće godine imati „nabolju ekonomiju u celoj Evropi“.\n„Naši rezultati će biti bolji od prognoziranih, samo da budemo disciplinovani kada je reč o korona virusu i da ne napravimo grešku“, ocenio je on.\nPrema njegovim rečima, isplata od 100 evra svim punoletnim građanima biće 11. ili 12. maja ove godine.\nOd juče do danas registrovana su 304 novoobolela od korona virusa u Srbiji i preminulo je još sedam ljudi. Ukupno je u našoj zemlji zabeleženo 5.994 zaraženih i 117 smrtnih slučajeva.\nPenzioneri, odnosno stariji od 65 godina u Srbiji, moći će posle praznika da izlaze u šetnju utorkom, petkom i nedeljom, ali u vreme policijskog časa, u trajanju od po pola sata, saopštio je danas epidemiolog Predrag Kon na redovnoj konferenciji za novinare.\nU nedelju 19. aprila neće biti održana redovna konferencija za medije kriznog štaba već će novi podaci o broju obolelih od korona virusa biti objavljeni u 15 časova na portalu covid19.rs.\nIzvor: Danas/ B. Cvejić\nTags: ALEKSANDAR VUČIĆ POLICIJSKI ČAS VANREDNO STANJE\nPrevious Dok se građani Srbije bore za živote, Vesiću se peva i veseli\nNext U Prištini traže da se odbije donacija testova iz Srbije


October 25, 2020 easyadmin 0 Comment Miloš Katić, računovođa, separatista\nU separatističkoj mašineriji pod nazivom „Nezavisno društvo novinara Vojvodine“ bitan je svaki šraf, nebitno na kom se mestu nalazi. Jedan od takvih šrafova jeste Miloš Katić iz Kule, finansijski direktor ove organizacije. Na prvi pogled samo običan član, ovaj računovođa ima bitniju ulogu u separatističkim delatnostima NDNV-a nego što se to na prvi pogled čini.\n← Šta je “Crna kuća” u Novom Sadu i zašto je treba srušiti?\nKo je Branislava Opranović? Baba vojvođanski separatista… →


Počelo dvanaesto izdanje Serbia Fashion Week-a\n07.05.2019 Modni Vrisak 0\nDvanaesto izdanje „Serbia Fashion Weeka“, jedine licencirane nacionalne nedelje mode u Srbiji, počelo je otvaranjem izložbe polufinalista takmičenja za “najbolje odevenu” vinsku bocu pod nazivom „Mr and Mrs Bottle“ u Master centru Novosadskog sajma. Ova izložba predstavlja deo projekta „Fashion and Wine“ realizovanog u saradnji sa Pokrajinskim Sekretarijatom za privredu i turizam Vlade Vojvodine. Osnovni cilj ovog takmičenja je umrežavanje i podsticanje saradnje između modne i vinske industrije Srbije.\nSvoje dizajnirane vinske boce predstavili su, svako u svom prepoznatljivom maniru, neki od najeminentnijih srpskih dizajnera: Zvonko Marković, Bata Spasojević, Suzana Perić, Nataša Župac, Danijela Božić i mnogi drugi.\n„Modna i vinska industrija odavno su spojene, ali mi sada tu sinergiju stavljamo u fokus i počinjemo jedan projekat koji će biti uspešan u godinama koje su pred nama. Ovo izdanje “Serbia Fashion Weeka” obeležiće upravo spajanje vinske i modne industrije. Ovo je ujedno i zvančni početak saradnje sa centralnoazijskim zemljama koji počinje zaključivanjem ugovora između “Serbia Fashion Weeka” i Federacije mode Kine”, istakla je predsednica Nacionalne komore za modu Srbije i “Serbia Fashion Weeka”, Svetlana Horvat.\nOvim povodom očekuje nas mnoštvo zanimljivog sadržaja na 12. izdanju nacionalne nedelje mode, a jedan od interesantnih događaja za sve ljubitelje mode i vina biće i panel diskusija na temu „Brendiranje modom - moda i vino“ koja nas očekuje u nedelju, 5. maja.\nNakon svečanog otvaranja izložbe, u drugom delu Master centra Novosadskog sajma usledile su prve revije. Čast da se u prvom bloku predstave imali su dizajneri Sanela Mandić i Nemanja Pantelić.\nKreatorka iz Bosne i Hercegovine ističe da je izuzetno ponosna što je deo ovog događaja i što je dobila mogućnost da širem auditorijumu prikaže svoj kreativni rad.\n,,Večeras je prikazan jedan delić kolekcije Kala. Inspiraciju sam pronašla u veličanstvenom cvetu, koji je još iz perioda rimskog carstva bio inspiracija mnogim umetnicima. Njega sam odabrala jer asocira na jedinstvenost koju bi svaka žena trebalo da poseduje, a ova kolekcija rađena je upravo tako, za posebne prilike.“, istakla je Sanela Mandić čije kreacije su raskošne i ističu se po mnoštvu cirkona i cvetnih dezena uz kombinaciju čipke i tila.\n,,Uzimajući u obzir da smo mladi u modnom svetu i da se polako probijamo, prezadovoljni smo reakcijama i podrškom koju smo dobili danas. Haljine su zaživele što je najvažnije, a komentari su nam samo vetar u leđa“, završava Mandićeva.\nSvoju novu kolekciju publici se predstavio stilista i dizajner Nemanja Pantelić koji je zahvalan na ukazanoj prilici da baš njegova revija bude na programu prve večeri, kada je 12. Serbia Fashion Week svečano otvoren.\nProšle godine je predstavio kolekciju kojom je preovladavala žuta boja, a ovoga puta, kako kaže, otišao korak napred i opredelio se za koralno narandžastu, roze i zelenu, nijanse koje smatra aktuelnim ove sezone. Inspiraciju je kao i do sada pronalazio u filmovima, muzici i futurizmu, ne izostavljajući geometrijske oblike po kojima je karakterističan. Iako poznat po urbanom stilu, Pantelić je ovom kolekcijom prikazao i ženstvene modele dizajnirane na njegov način.\n,,Reakcije publike su pozitivne, što ukazuje na to da radimo dobar posao. S obzirom da sam izvorno počeo da radim kao stilista i do sada sam bio angažovan na preko 150 revija za naše dizajnere, upoznat sam sa svim manama i trudim se da ih ispravim u svojim kolekcijama“, ističe Pantelić, dodajući da je već započeo rad na novoj kolekciji za jesen/zimu koju će imati prilike da predstavi na narednom “Serbia Fashion Weeku”\nDrugi blok otvoren je revijom dve dizajnerke koje su, kako navode, “udružile kreativnost zarad lepog” i pokrenule brend MB Contur. Novu kolekciju posvetile su mladim, sigurnim i elegantnim ženama koje smelo koračaju na životnoj pisti. Samu reviju odlikovalo je prisustvo čipke, transparentnih delova haljina, kropovanog dizajna pantalona i gornjih delova, raznih boja, pruga pa i kariranih dezena. Uz pristustvo raznolikih materijala ženstvenost modela dodatno je naglašena naboranim uskim haljinama koje se završavaju sitnim karnerima. Dinamična i veoma ženstvena kolekcija dobro je zagrejala publiku za ono šta je sledilo.\nKulminacija same večeri desila se kada su pistom prošetali modeli u kupaćim kostimima iz nove kolekcije Ene Popov. Brend pod nazivom “Peperoncini” definitivno je začinio dogadjaj, kako svojom živošću tako i koloritom samih kreacija.\n“Ne smatram sebe dizajnerom, ja sam TV voditelj, a kroz dizajn samo izražavam svoju kreativnost i emociju”, rekla je Ena uz prizanje da je imala veliku temu pred sopstvenom, domaćom publikom jer joj je ovo upravo i debitantska revija u rodnom Novom Sadu. Kreacije kako za odrasle, tako i za decu, odlikovalo je mnoštvo čipke, karnera, ali i svedenije sečenih modela za predstojeće leto. Specijalni gost na pisti bila je proslavljena sportistkinja Milica Dabović.\nNa narednoj reviji svoju dizajnersku kreativnost predstavila je još jedna kreatorka iz Srbije – Ivana Đurić. U njenoj novoj kolekciji izostao je ručni rad, a akcenat je stavila na animal print.\n“Kada želite da se odvažite i ne nosite haljinu, a da ipak izgledate elegantno i sofisticirano, savršen izbor je kombinezon u animal printu”, rekla je Ivana.\nNa trećem, ujedno i poslednjem bloku prvog dana “Serbia Fashion Weeka”, predstavili su se Ana Grčić i Bata Spasojević.\nModna kreatorka koja, iako se školovala na Fakultetu za umetnost i dizajn u Beogradu, nije želela da živi i radi u prestonici, već je nastavila da stvara u svom ateljeu u Nišu, a još od samih početaka za njene kreacije zanimale su se velike domaće muzičke zvezde. Ana je istakla da je i pored toga sto je već imala pet revija veoma uzbuđena, jer je ovo njeno prvo učešće na “Serbia Fashion Weeku”.\n„Još uvek sam veoma uzbuđena i moraću da sačekam odgovor svoje publike i svojih ljudi koji su večeras bili sa mnom. S obzirom na to da je ovo moje prvo predstavljanje na “Serbia Fashion Weeku”, onim što ste imali prilike da vidite obuhvaćeni su i neki moji prethodni modeli, s tim da su i oni stavljeni u boje i dezene najnovije kolekcije, a sve kako bih se na pravi način predstavila svojoj novoj publici“, istakla je Ana koja ne skriva želju za dobrim ponudama nakon zvaničnog dela programa i naglašava da je u narednom periodu očekuju brojne nedelje mode u Evropi.\nOdmah nakon revije Ane Grčić, u prepunoj sali Master centra priznati modni kreator Bata Spasojević prikazao je svoju novu kolekciju „Forever Young“, za koju su urbani duh i kosmopolitizam velikih svetskih gradova poslužili kao velika inspiracija.\nU uvodnom delu prikazan je muzički spot koji prati Batinu kolekciju, a kojom je ozvaničena njegova saradnja sa regionaqlnom RnB zvezdom Senidom, čiji se vokal savršeno uklapa u sve ono što je Spasojević pripremio za publiku i klijente.\n„Nebitno je koliko godina imamo. Bitno je stanje duha i kako doživljavamo svet oko nas. Ja težim da se svaka kolekcija razlikuje od prethodnih, ali uvek zadržim ono po čemu sam prepoznatljiv. Ovog puta opredelio sam se za dark varijantu, ali uz eksperimentisanje sa različitim kombinacijama materijala i u formama, jer mi to crna boja svakako dozvoljava. Ima tu, naravno i printova i nekih boja koje osvežavaju, s obzirom na to da je reč o letnjoj kolekciji“, rekao je Bata Spasojević.\nMuzika je, kako Bata ističe, ostala njegova najveća inspiracija u radu, što se moglo primetiti u miksu pesama grupa Doors, Queen i drugih tokom revije. Spasojević posebno naglašava da su muzičari ti koji danas diktiraju trendove, a saradnja sa Senidom bila mu je prava inspiracija, zbog specifičnosti njene pojave i glasa.\n„Senida je autentičan vokal. To je neki savremeni urbani sevdah. Drugačija je na našoj sceni. Bila je veoma ispirativna za mene i mislim da ćemo nastaviti saradnju“, zaključio je Spasojević.\nSerbia fashion week Novi sad Nemanja pantelić


NEWSWEEK EKSKLUZIVNO Veljko Belivuk, vođa Grobara: Znam ko je ubio mog brata Saleta\nObjavljeno: 30.11.2016. 09:15h\nFoto: Newsweek br. 73\nIz pera Želimira Bojovića dolaze dve priče iz SAD. U Intervjuu sa Uliksom Fehmjuom saznajte kako je sin Bekima Fehmijua i Branke Petrić, osim u glumi, zavidan uspeh postigao i u proizvodnji hleba. U tekstu “Najbolji muaj-taj bokser u Americi” čitajte kako je Ognjen Topić došao do šampionskih titula u najkompleksnijem kontaktnom sportu na svetu i zašto je ponosan na svoje poreklo.\nRazočarani SNS bot je Aleksandru Đuričiću otkrio da u tom svetu niko ne radi za sendviče - radi se isključivo za novac. Zbog čega je pobegla od Srbije i ko su u stvari gospodari naših života, ispričala je Marija, devojka koja se osmelila da dezertira iz "partijske vojske".\nU tekstu Ljilje Jorgovanović, pročitajte šta se dešava sa Šemsom Suljaković, ženom koja je bez njihanja kukovima i bacanja poprsja po kariranim stolnjacima postala legenda kafana i autor čije će se pesme pevati.\nO Desi Trevisan, prvoj ženi stranoj dopisnici u istoriji londonskog Tajmsa i jednoj od najvećih novinarki Jugoslavije, piše Tamara Nikčević. Upoznajte se sa jednom briljantnom karijerom u vremenu kada je novinarstvo bilo cenjeno, a novinari ljudi od uticaja, znanja i integriteta.\nTagovi NewsweekPartizanNjujorkDonald TrampBotoviSNS


Bane Jovičić-Sutra u 14h zvanično otvaranje novih prostorija BK Mačva !!!\nBane Jovičić prihvatio je mesto direktora pre sedam meseci jer nije mogao da gleda ruglo od istitucije kao što je BK Mačva koja postoji sedamdeset i devet godina.\nFoto: Privatna arhiva-Bane Jovičić\nTada, pre sedam meseci BK Mačva nije imao nijednog aktivnog boksera, a sada kako nam Bane navodi ima veoma veliki broj aktivnih i zainteresovanih da se bave tim sportom, ali o tome ćemo pričati sutra na samom otvaranju.\nZa samo sedam meseci njegovog mantada renovirao je prostorije, podigao i postavio na noge, baš na one koje ovaj poznati klub i zaslužuje. Sa ponosom u glasu nam navodi i da je grb kluba konačno u statutu dobio jedini i nepromenljivi izgled, jer za sedamdeset i devet godina bio je više puta menjan.\nHvala Bane na eskluzivi koju si dao za naš portal.


Istorijskom presudom Republika Srpska ustaje protiv nametnutih rešenja - Sputnjik Srbija\n10:23 20 Jun 2021\nIstorijskom presudom Republika Srpska ustaje protiv nametnutih rešenja\n17:30 22.02.2021 Preuzmite kraći link\nMehanizam nametanja zakona i „predlaganja“ mera, koje koristi visoki predstavnik u BiH služi tome da pokaže kako neka od strana nema izbora i mora da prihvati nametnutu odluku. Međutim, sudija Milan Blagojević je svojom istorijskom presudom pokazao da izbor postoji – da institucije RS ne primenjuju nametnuta rešenja.\nOvako stručnjak za međunarodne odnose iz Banjaluke, Željko Budimir, komentariše odluku sudije Okružnog suda iz tog grada Milana Blagojevića, koji je odbio da primeni Zakon o privremenoj zabrani raspolaganja državnom imovinom BiH, koji je nametnuo visoki predstavnik Valentin Incko. To je prva odluka jednog suda u BiH takve vrste i slobodno se može smatrati za istorijsku.\nIstorijska presuda u Banjaluci protiv nametnute odluke\n„Presuda sudije Blagojevića pokazuje na koji način možete da ne primenjujete zakone koji su nametnuti. Ranije smo imali da se nametnuta rešenja visokih predstavnika ne objavljuju u Službenim glasniku, što pokazuje da ne postoji ni obaveza izvršenja, odnosno primene tih zakona. Tako da mehanizam odgovora na to postoji čak i ako od strane međunarodnog faktora u narednom periodu dođu veći pritisci“, naglašava Budimir.\nDa će do novih pritisaka doći pokazuje i sam Incko, koji je ponovio pretnje institucijama RS ukoliko Narodna skupština ne oduzme odlikovanja koje je pre pet godina dodelila nekadašnjim liderima RS, Radovanu Karadžiću, Momčilu Krajišniku, Biljani Plavšić i Nikoli Koljeviću.\nPolitički analitičar iz Banjaluke Anđelko Kozomara Incka posmatra kao preteču onoga što će doći, snažnog pritiska koji Zapad priprema na Republiku Srpsku, iako je, kako kaže, presuda banjalučkog suda jak vetar u leđa onima koji se zalažu za doslovno poštovanje Dejtonskog sporazuma.\n„Biće ovo veoma teška godina i teška budućnost za RS, jer sve ono što je kreirano na Zapadu treba da počne odavde, od Inckovih izmišljenih pretnji u vezi ordenja. Znamo da su ovi ljudi odlikovani pre pet godina. Zašto je pet godina ćutao i sada se setio? Setio se jer su mu nalogodavci iz Brisela i Vašingtona rekli da krene u akciju protiv RS, zato što RS ne pristaje da uđe u NATO i ne pristaje da se odrekne svojih najvećih prijatelja, Rusa i Kineza. Pretnje Valentina Incka samo su početak velike akcije protiv RS protiv njenih institucija i protiv nadležnosti koje RS ima“, smatra on.\nHoće li se visoki predstavnik usuditi da primeni ovlašćenja\nIncko ništa ne može da uradi bez snažnije podrške zapadnih zemalja; zbog toga se i trudi da, svojim nastupima u međunarodnim organizacijama privuče pažnju zapadnih država koje su zainteresovane za ustavne promene u BiH, da ih uvuče u unutrašnju politiku više nego do sada i da one počnu da, pravnim i političkim nasiljem, menjaju stvari u BiH, smatra Budimir.\nMeđutim, RS nije više ona država iz „zlatnog doba“ visokih predstavnika, kada je prihvatala sve nametnute odluke.\n„Ono što je jasno je da politički predstavnici vlasti u RS neće pristati na tu vrstu ucena i pritisaka od strane OHR-a – neće primenjivati mere ukoliko one nisu u skladu sa ustavom i zakonom RS i ne odgovaraju političkoj volji naroda koga predstavljaju“, kaže naš sagovornik i dodaje da su građani RS na izborima, kao i na referendumu o danu RS pokazali da ne pristaju na nametnuta rešenja.\nZbog toga, smatra Budimir, visoki predstavnik se neće usuditi da koristi Bonska ovlašćenja koja mu daju pravo da smenjuje političke funkcionere u BiH.\nSudija Milan Blagojeviće je svoju odluku o odbijanju primene zakona obrazložio je time da nijedna od odredaba Aneksa 10 niti bilo koja druga odredba Dejtonskog mirovnog sporazuma visokom predstavniku ne daje pravo da preuzme zakonodavnu vlast u Bosni i Hercegovini, tj. da nameće bilo koji zakon ili drugi pravni propis. Prema Blagojevićevom mišljenju, savet za primenu mira u BiH nema pravo da visokom predstavniku dodeljuje ovlašćenja koja mu omogućavaju nametanje zakona.\nSa druge strane, Valentin Incko je još jednom zapretio sankcijama funkcionerima Narodne skupštine RS ukoliko ona ne donese odluku o dodeli odlikovanja bivšim liderima RS, a ponovio je i da „u fioci“ ima spreman nacrt zakona o zabrani negiranja genocida i da je kraj aprila poslednji rok da NSRS usvoji ove odluke.\npretnja, ultimatum, presuda, Valentin Incko, Republika Srpska\n10:12 Kakva je veza ruskog kneza Rjurika sa Obamom i princezom Dajanom\n10:11 „Otpisani“ otvorio dušu: Plakao sam danima, patila je cela porodica\n10:07 Prekretnica za automobilsku industriju: „Audi“ ide stopama „Fijata“\n09:39 Mediji: Amerika može zamrznuti odluku o stupanju Ukrajine u NATO\n09:12 „Ovo nije Hrvatska kakvu sam zamišljao i hteo“


Poštujući preporuke Kriznog štaba Federalnog ministarstva zdravstva, te nakon održanog sastanka u Gradskoj upravi na kojem su razmatrane preporuke koje su donesene 15.jula i koje vrijede 14 dana, odlučeno je da ni ove godine neće biti tradicionalne manifestacije „Visočko ljeto“, tačnije neće biti održani Dani trgovine, popularni visočki vašar.\n„Iako je situacija sa korona virusom u posljednje vrijeme pod kontrolom i nemamo veliki broj zaraženih, poštujući preporuke Kriznog štaba Federalnog ministarstva zdravstva odlučili smo se da ni ove godine neće biti tradicionalne manifestacije „Visočko ljeto“. Prema preporukama ograničenje u zatvorenom prostoru je 50 osoba, dok je na otvorenom dozvoljeno okupljanje 100 osoba i ukoliko bismo se odlučili na održavanje manifestacije, to bi značilo hiljade ljudi na našim ulicama, pa bismo samim time prekršili preporuke, ali što je još opasnije, svjesno se izložili riziku širenja virusa, što nikome nije u interesu. Naš interes je zdravlje svakog čovjeka i to nam je bila vodilja prilikom donošenja ove odluke, a nadam se da će pandemija uskoro biti stvar prošlosti i da ćemo se vratiti normalnim tokovima života, te da će u narednom periodu biti omogućeno održavanje manifestacija i programa na koje smo navikli.“ – izjavila je nakon održanog sastanka u Gradskoj upravi pomoćnica gradonačelnika Edina Ferizović.\nIako ni ove godine neće biti popularnog vašara iz Gradske uprave će se potruditi da poštujući preporuke ipak budu održani određeni programi iz kulturnog i sportskog dijela manifestacije „Visočko ljeto“, te da naši građani i tokom ljeta budu u prilici prisustvovati nekim od manifestacija, pridržavajući se epidemioloških mjera.


„Padovi“ kvota za danas – 23. jul 2019. - Sportske novosti\nNaslovna Fudbal Bet Info Fudbal „Padovi“ kvota za danas – 23. jul 2019.\n„Padovi“ kvota za danas – 23. jul 2019.\nRaznovrsnost ponude ne mora nužno da utiče na to da ćemo uspeti da pronađemo mnogo mečeva na kojim je evidentan pad kvote. Ipak, za dans izdvajamo jedan meč.\n22:00 Zulia – Sporting Cristal (Južna Amerika – Copa Sudamericana)\nReč je o susretu osmine finala Copa Sudamericane, gde kvota na pobedu gostujuće ekipe polako, ali sigurno, pada. U pojedinim kladionicama kvota na pobedu gosta iznosi čak 2.60, dok je u ostalim tek počela da pada. Nismo sigurni šta je razlog tome, a treba uzeti u obzir to da Zulia na poslednjih 10 susreta ima 7 pobeda i 3 remija (jedan remi završen je porazom nakon penala). Sa druge strane, Sporting ima 6 pobeda, 2 remija i 1 poraz na poslednjih 10 utakmica, te ni on ne može da kaže da je u lošoj formi. Ipak, možda bismo pokušali sa predlogom “1X”, s obzirom na to da je Zulia u sjajnoj formi, a da kladionice polako povećavaju kvotu na pobedu ove venecuelanske ekipe.\nPrethodni tekstGde danas „idu“ uplate – 23. jul 2019.\nSledeći tekstVreme je da Busta proigra


Članovi tima MDP Inicijativa\nDalibor Đerić, izvršni direktor MDP Inicijativa, magistar je ekonomskih nauka u oblasti poslovnog upravljanja. U svom radu bavi se problematikom rada jedinica lokalne samouprave, prvenstveno uvođenjem inovativnih riješenja u radu lokalnih uprava koja pozitivno utiču na lokalni razvoj. Pored formalnog obrazovanja posjeduje značajno iskustvo u strateškom planiranju i upravljanju lokalnim razvojem stečeno kroz višegodišnji rad sa predstavnicima opština u Bosni Hercegovini, kao i iskustvo u oblasti upravljanja projektnim ciklusom. U okviru MDP Inicijativa vodi Program lokalnog ekonomskog razvoja.\nSnežana Mišić Mihajlović, diplomirala je mašinstvo a magistrirala u oblasti nauke o životnoj sredini. Radi na poziciji koordinatora programa za unapređenje životne sredine. Bavi se problematikom učešća građana u odlučivanju na lokalnom nivou, sa fokusom na odlučivanje o pitanjima zaštite životne sredine, strateškog planiranja i među-sektorske saradnje. Posjeduje iskustvo u svim fazama upravljanja projektnim ciklusom, a naročito u metodama evaluacije projekata i programa.\nZoran Petrović, posjeduje višegodišnje iskustvo u radu na projektima i koordinaciji između domaćih i stranih partnera. Bavi se problematikom dostupnosti i kvaliteta javnih usluga na lokalnom nivou. Kroz svoj raniji radni angažman stekao je značajno iskustvo u oblasti unapređenja saradnje građana i loklanih i vlasti, strateškom planiranju i uvođenju metoda modernog rukovođenja u državnim službama.


198 TEŽE ZAPOŠLJIVIH LICA DOBIĆE POSAO PREKO PROGRAMA BRČANSKOG ZAVODA ZA ZAPOŠLJAVANJE – BDC TV\nZavod za zapošljavanje Brčko distrikta objavio je listu lica koja će biti zaposlena kroz Program zapošljavanja teže zapošljivih lica.\nNa toj listi se nalazi 198 lica koja će u naredna 24 mjeseca biti u prilici da rade kod poslodavaca koji su aplicirali na ovaj program.\nDirektor Zavoda za zapošljavanje Vlado Jevtić ističe da je za ovaj program izdvojeno 1.268.000 KM.\n„Poslodavci će u tom periodu od Zavoda dobiti 6.000 KM za lica koja imaju srednju stručnu spremu ili niže, odnosno za lica sa visokom stručnom spremom 8.500 KM“, rekao je Jevtić.\nPeriod od 24 mjeseca je minimalan period rada, a poslodavci koji produže ugovore sa zaposlenima dobiće dodatne bodove na programima koje Zavod sprovodi.\nJevtić je takođe istakao da je Zavod precizirao da minimalna plata mora biti 500 KM sa srednjom stručnom spremom, a za visoku stručnu spremu 700 KM.\nSvi poslodavci će biti u obavezi da svaki mjesec dostavljaju Zavodu potvrdu da redovno uplaćuju sve obaveze i plate, a u slučaju da to ne budu izvršavali, ugovori će biti raskinuti.


U Londonu danas održano novo ročište Ganiću\nU Londonu je danas održano novo ročište Ganiću. Srbija je danas britanskom sudu predala zahtjev za izručenje Ganića, te predstavila dokumente na osnovu kojih zahtjeva izručenje bivšeg člana Predsjedništva BiH. Emina Ganić je istakla kako Srbija nije dostavila nikakve nove dokumente, te da je Ganićev tim posve siguran u pozitivan ishod suđenja.\n"Britanski zakon je zaista drakonski. Nikada u historiji tog zakona se nije desilo da Home office odbaci neki zahtjev. Nama je i rečeno da ako je zahtjev tehnički ispravan, ima zaglavlje i potpis i ako Britanija poznaje zemlju koja je poslala zahtjev on se i odobrava i šalje na sud kako bi sud to razriješio", kazala je Emina Ganić nastavljajući:\n"Nadali smo se da će Britanija zaustaviti ovaj proces prije nego on krene. No, to se nije desilo. Ipak, britansko Ministarstvo unutrašnjih poslova je poslalo notu u kojoj se navodi da se u ovom slučaju ne radi o meritornosti srpskog zahtjeva već o tehničkoj odluci certificiranja naloga", istakla je Ganićeva.\nKćerka ratnog člana Predsjedništva BiH, Ejupa Ganića, kazala je i to da njihov pravni tim već ima nalaze istrage koja se provodi u BiH i ti nalazi će uskoro postati javna stvar jer će se iznositi na sudu. Svu dokumentaciju koju posjeduje pravni tim Ganića ispitao je vrhunski britanski stručnjak, a naravno tu je i dokumentacija kojom se potvrđuje da je i Haški sud odbacio sve navode o krivičnoj odgovornosti Ganića.\n"Od najavljenih 600, Srbija dostavila 12 stranica"\nEkstradicijski proces je započeo danas u Londonu. Proces bi mogao potrajati i nekoliko mjeseci, no Ganićev pravni tim je posve siguran da će ishod biti pozitivan.\n"Imamo već određene planove i pravne strategije kako da što prije okončamo taj proces. Svakako, ovo je veći izazov za BiH jer ćemo dobiti priliku da pobijemo sve njihove argumente na sudu", naglasila je Ganićeva.\nSrbija je danas na zakazanom ročištu predstavila i dokumente na osnovu kojih zahtjeva izručenje Ganića. Kako tvrdi Ganićeva, radi se o 12 stranica na kojima nema ništa što od ranije nije bilo poznato.\n"Veoma je ohrabrujuće to da su predočili svega 12 stranica, što je naravno mnogo manje od onih 600 o kojima su govorili, i uz to radi se o ponavljanju "dokaznih materijala" koje je već pregledao Haški tribunal i za koje mi već posjedujemo punu dokumentaciju", kazala je Emina Ganić.\nOna je dodala i to da se Srbija ne može nadati pozitivnom ishodu i kako je njihova strategija zapravo odugovlačenje procesa.\n"Ono što oni žele je jedna vrsta političke pobjede. Žele skrenuti pažnju sa suđenja Karadžiću, Rezolucije o Srebrenici, hapšenja Mladića..."\nNovo ročište Ganiću zakazano je za 20. april do kada pravni tim Ganića ima rok da napismeno sudu predoči elemente odbrane, te sačini listu svjedoka.


Bil Gejts finansira projekat pronalaženja zamjene za jaja – mojKontakt portal – Radio Televizija Kontakt\nOvaj startap smješten je u prostoru koji podsjeća na garažu u San Francisku, a unutar njega nalaze se kuvari koji prave kolače i torte, hljeb i omlete – i sve to bez jaja.\nHampton Creek Food želi da pronađe alternativu jajima pošto globalna industija proizvodnje jaja troši energiju, zagađuje čovjekovu okolinu, izaziva pojavu brojnih bolesti i piliće drži u nehumanim uslovima.\nKompanija, koja je upravo započela prodaju svog prvog proizvoda – majoneza bez jaja, predstavlja dio nove generacije preduzetnika koji žele da promijene način na koji jedemo.\n„Ne postoje indikacije da je u pitanju tend koji će se uskoro završiti. Održivost i izazovi koji se nalaze pred nama kada je hrana u pitanju su fundamentalni problemi“, izjavio je Anand Sanva, izvršni direktor kompanije CB Insights, koja se bavi investicijama.\nAlternative bazirane na biljkama mogle bi da zamijene jaja, živinu i drugo meso znatno su bolji izbor po čovjekovu okolinu zato što bi mogle da smanje konzumaciju životinja za čije gajenje je potreban veliki prostor, voda i usjevi.\nOvo bi takođe moglo da se pozitivno odrazi i na zdravlje ljudi jer bi moglo da smanji pojavljivanje epidemija poput svinjskog gripa.\n„Najveći izazov je to što ljudi koji jedu meso zaista vole meso i biće teško ubijediti ih da probaju nešto novo“, izjavila je Kler Kremen iz Berkli instituta za hranu.\nAmeričko udruženje za jaja, koje predstavlja proizvođače jaja u SAD, tvrdi da jaja ne mogu biti zamijenjena.\n„Naše mušterije su rekle da ih ne zanimaju zamjene za jaja. Ljudi žele prava, prirodna jaja sa njima poznatim sastojcima“, tvrdi ovo udruženje i dodaje da je industrija smanjila potrošnju vode i emisiju štetnih gasova kao i da su uslovi za život pilića poboljšani.\nMeđutim, u mladoj kompaniji iz San Franciska biohemičari proučavaju molekularnu strukturu biljaka tražeći one koje mogu da zamene jaja u kuhinji.\nMajonez bez jaja koji kompanija prodaje prodaje se po cijeni majoneza napravljenog od jaja i nada se da će uskoro početi da prodaje tijesto za kolače i mješavinu koja će izgledati poput kajgane kada se prži u tiganju.


Canon | OSA\nSvet mnogo življih boja\nKompanija Canon osnovana 1937. godine, je izrasla u globalnu kompaniju koja deluje na raznim tržištima, uključujući poslovna rešenja, potrošačke grafičke proizvode, emitovanje i komunikacije, medicinske sisteme i industrijske proizvode. Sa godišnjom neto prodajom od 3,467 milijardi jena i globalnom radnom snagom od oko 118.000 ljudi u blizu 200 kompanija, Canon je jedna od poznatih i poštovanih kompanija širom sveta.\nZa više informacija o kompaniji posetite: www.canon.com\nU martu 2010. godine, Canon je postao većinski vlasnik kompanije Océ, jednog od vodećih svetskih proizvođača rešenja za profesionalno upravljanje i štampanje dokumenata.\nKompanija Océ je dugi niz godina fokusirana na proizvodnju profesionalnih sistema za štampu. I u sklopu Canon grupacije, Océ nastavlja sa uspešnim razvojem hardverskih i softverskih rešenja, i projektuje integrisane sisteme po meri korisnika.\nInovativni, produktivni i izuzetno jednostavni za upotrebu, Océ sistemi su najpouzdaniji izbor za digitalnu štampu. Tako, ako želite da Vaš tok dokumentacije od izrade preko arhiviranja i upotrebe dovedete na zaista visok nivo – obratite se lideru na svetskom tržištu – Océ.\nOSA je od samog osnivanja počela saradnju sa kompanijom Océ i već više od 25 godina je ovlašćeni partner za prodaju, implementaciju i servisiranje svih uređaja i softverskih rešenja koje razvija kompanija Océ.\nOSA Računarski inženjering je Canonov Premier partner i ovlašćeni servis za produkcionu štampu i štampu širokog formata. Spisak svih Canon-ovih proizvoda koje OSA plasira na tržište, kao i podelu po oblastima upotrebe ćete pronaći na našoj web-stranici:


Dingospo Dali vam daje Srce - Moja Srbija\nAlternativni bend Dingospo Dali objavio je singl i spot „Srce” sa aktuelnog albuma „O nečemu lepom”. Pevačica i autorka stihova Sandra Vidojević objašnjava „Srce” kao pesmu koja se „zaštitnički odnosi prema svojim snovima, željama i svom unutrašnjem svetu”.\nSpot za pesmu „Slabost” bio je najavni spot za ove zime objavljeni album „O nečemu lepom” (izdavač Long Play), tokom pandemičnog proleća usledio je i drugi, u samoizolaciji snimljeni, video „Teheran”, a sada stiže „Srce” kao treći singl.\n„S obzirom na okolnosti i težak period za muziku rešili smo da što je više moguće sami radimo na spotovima”, kažu Dingospo Dali. Spot za pesmu „Srce” sniman je u beogradskom studiju „Sova”, uz pomoć Stefana Vacića i Simona Tsubote, a za montažu su bili zaduženi Dingospo Dali gitarista Nikola Mišić i njegov bivši kolega u bendu Miloš Kasalović. Uz to, Nikola Mišić planira da uskoro spremi spot za još jednu pesmu sa drugog albuma.\nDingospo Dali su se predstavili debi albumom „Sve dok mislim da je ovo drugi svet” (2017 Long Play), sa koga su se izdvojile naslovna i pesme „Ne pitaj se”, „Pelin”, „Ona”, „Sa krova” i „U podzemlju”, a početkom ove godine objavljen je i novi album „O nečemu lepom” (2020 Long Play).\n« Čak 82% posetilaca zadržalo svoju ulaznicu za proslavu 20. godišnjice EXIT festivala\n17. BALKANIMA – Evropski festival animiranog filma »


June 2018 – Knjaževačke vesti\nKnjaževčani u trećoj grupi na “Vidovdanskom turniru“ u Svrljigu\nJuče je u susednom Svrljigu izvršeno izvlačenje ekipa koje će igrati u tri grupe na 62. Vidovdanskom turniru u malom fudbalu u Svrljigu. Među ekipama koje dolaze sa svih strana, učestvovaće i ekipa iz Knjaževca. Naime, fudbaleri ekipe “Roštilj Mihajlović“ ...\nKristina iz Knjaževca na rok kampu u Sremskim Karlovcima\nDrugi rok kamp namenjen devojčicama koje žele da nauče osnove sviranja gitare, bas gitare, bubnjeva ili klavijature otvoren je u Sremskim Karlovcima i traje do nedelje, 1. jula. U kampu učestvuje više od 30 devojčica iz cele Srbije – Knjaževca, ...\nPotrebne žene do 50 godina za rad na berbi voća (maline, borovnice, kasne sorte jagode itd.) u Nemačkoj • Satnica je 8,84 EUR Netto, dobija se nedeljna akontacija, isplata je na kraju meseca (ide se na dva i po do ...\nKakav je naš život iz ugla nauke? Da li nam nauka daje potpune odgovore ili su neka pitanja ostala cenzurisana? Predavanja prof. dr Tomislava Terzina probudiće naše interesovanje za smisaoni život, razotkrivajući velike “cenzure” “nauke”. Nakon svake emisije možete besplatno ...\nDanas je u sali opštinskog Veća održana 72. sednica Opštinskog veća. Sednicom je predsedavao Radojica Vučić. zamenik predsednika Opštine Knjaževac. Većnici su razmatrali izmene plana za postavljenje manjih montažnih objekata, izmene u budžetu, koje se odnose na raspodelu sredstava za ...\nU Knjaževcu će se u petak, 22 juna, održati 72. sednica Opštinskog veća opštine Knjaževac. Na dnevnom redu se nalazi 9.tačaka. Sednica počinje u 12:00 časova u sali Opštinskog veća opštine Knjaževac. U nastavku teksta opširnije.\nRARIS je danas objavio javni poziv za dodelu Regionalnog brenda istočne Srbije “Balcanica Superior”. Regionalni brend istočne Srbije “Balcanica Superior” je žig garancije koji: garantuje kupcima da se radi o određenom stepenu kvaliteta brendiranog proizvoda ili usluge kao i ...\nPoznatom poslodavcu potrebni radnici za rad u Slovačkoj Republici Takođe potreban radnik u proizvodnji plastike kao i radnik u proizvodnji električnih uređaja.\nPridružite se novom, 5. Međunarodnom književnom konkursu Zlatno pero Knjaževac, rok za prijavu je produžen do 15. jula. Tema je slobodna, ali je potrebno da radovi budu srećnije sadržine, pa izbegavajte negativnosti. Vulgarnosti, takođe nisu dozvoljene, kao ni verske, političke, ...\nDanas je u sali Skupštine opštine Svrljig održan sastanak na temu unapređenja i rekonstrukcije Železničke pruge od Niša, preko Svrljiga, Knjaževca, Zaječara, Negotina, do Luke Prahovo. Inicijator sastanka bio je narodni poslanik Milija Miletić, a sastanku su prisustvovali i predsednica ...


Varheji: Predlog da se mobiliše do 9 milijardi evra za Ekonomsko investicioni plan za Balkan – srbijaNASAzemlja\nVarheji: Predlog da se mobiliše do 9 milijardi evra za Ekonomsko investicioni plan za Balkan\nby admin October 6, 2020, 3:27 pm 1.4k Views\n“Komisija predlaže da se mobiliše do 9 milijardi evra pod\nu peridou od 2021. do 2027. godine za finansiranje Ekonomsko investicionog plana za zapadni Balkan”, najavio je Varheji.\nOn je u obraćanju Spoljnopolitičkom odboru Evroopskog parlamenta naglasio da Plan treba da ojačan regionalnu saradnju i trgovinu, što je u cilju približavanja ZB jedinstvenom tržištu EU.\n“Regionalna ekonomska integracija nije skretranje sa evropskog puta več integralni deo pristupnog procesa regiona”, kazao je Varheji.\nKomesar za proširenje ocenio je da trenutno postoji ogroman jaz između ekonomskog razvoja zapadnog Balkana i EU.\n“Što brže ga zatvorimo brže ćemo videti otporne, jake i održive tržišne ekonomije u regionu, sposobne da sarađuju i integrišu se u EU ekonomije”, kaže Varheji.\nOn je najavio da se ključne investicije u regionu odnose na ransportno povezivanje glavnih gradova, prelazak na održive izvore energije, pitanje zaštite životne sredine, digitalnu infrastrukturu i konkurentnost privatnog sektora.\nDodao je da bi investicioni kapaciteti regiona bi trebalo da budu podržani i kroz novi Garantni fond za zapadni Balkan sa ambicijom se se potencijalno privuku investicije do 20 milijardi evra.\n“Jačanje investicija i ekonomskog rasta u regionu je jedino moguće ukoliko zemlje primene fundamentalne reforme posebno u oblastima jačanja vladavine prava, borba portiv korupcije i bolje javne administracije”, zaključio je Varheji.\nSrbija ima mogućnost da otvori poglavlje 8\nVarheji kaže da Srbija u narednom periodu ima mogućnost da otvori poglavlje 8 koje se odnosi na politiku konkurencije.\n“Imamo sve mogućnosti da sa Srbijom otvorimo poglavlje osam. To je povezano i sa Ekonomsko investicionim planom”, kaže Varheji.\nPoglavlje 8 u pristupnim pregovorima Srbije odnosi se na usklađivanje zakona o zaštiti konkurencije s praksom EU. On treba da obezbedi pravnu sigurnost za sve učesnike na tržištu i sigurnost planiranja dugoročnog poslovanja svih učesnika na tržištu.\nTakođe se odnosi na zaštitu kapitala od zabranjenog uticaja dominantnih učesnika na tržištu, privrednih kartela ili nedozvoljenog spajanja privrednih društava, s ciljem kontrolisanja ili istiskivanja drugih učesnika s tržišta.\nKosovo da ispuni kriterijume za ukidanje viza\nVarheji je izjavio da Kosovo mora da nastavi sa ispunjavanjem svih kriterijuma za ukidanje viza u naveo da Evropska komisija ostaje posvećena tom procesu.\nVarheji je to rekao na sastanku Odbora za spoljne poslove Evropskog parlamenta i dodao da EK ostaje posvećena omogućavanju liberalizacije viznog režima za građane Kosova.\n“Pozivamo Kosovo da i dalje obezbedi da svi uslovi budu ispunjeni”, rekao je Varheji.\nOn je pohvalio ukidanje taksi od 100 odsto, koje je Priština bila uvela na proizvode iz Srbije i Bosne i Hercegovine, rekavši da je to vratilo Prištinu i Beograd u dijalog.\nIpak, rekao je KiM nije uspelo da postigne napredak u reformama na putu ka EU.\n“Politički kontekst na Kosovu tokom protekle godine bio je nestabilan i nije bio povoljan za napredak u reformama vezanim za EU. Da bismo fokus vratili na te reforme, narednih dana ćemo zajedno sa Avdulahom Hotijem pokrenuti drugu fazu evropske agende reformi”, rekao je Verheji, prenosi Kljan kosova.\nKo su ubačeni huligani u mirne demonstracije u Italiji?\nby admin October 31, 2020, 10:36 am\nU zemljotresu u Turskoj i Grčkoj poginulo 26, povređeno 800\nby admin October 31, 2020, 9:40 am\nPorast broja novih slučajeva koronavirusa u Ukrajini i Rusiji\nby admin October 31, 2020, 8:42 am\nby admin October 31, 2020, 8:27 am\nEvropa: U Grčkoj, Španiji, Holandiji i Rusiji rekordan broj novozaraženih; Belgija se zatvara na najmanje mesec dana\nby admin October 31, 2020, 8:10 am\nby admin October 31, 2020, 7:55 am


Bilbord Gvožđar - Diginet studio i stamparija\nPostavljanje bilborda Gvožđar-a\nJedna od najzahtevnijih montaža, kada su Bilbordi u pitanju, jeste rad na visini. Stručna ekipa Diginet montažera izašla je na teren i uhvatila se u koštac sa izazovima koje ovaj vrlo komplesan projekat nosi. Naime, radilo se na velikoj visini iznad toplovoda koji premošćuje visokofrekventni magistralni put Beograd- Novi Sad. Uz pomoć mehanizacije, i sa radom iz korpe, naši montažeri su lepili ovaj 17 metara dugačak Bilbord milimetarski precizno i uz sve potrebne mere zaštite koje ovakav opasan teren iziskuje. Bilbord je i dalje veoma relevantan način reklamiranja, čak i pored opšte digitalizacije sveta, bilbord može da ispriča Vašu priču velikom broju ljudi koji pored njega prolaze. Strateški dobro postavljen bilbord, kao u ovom slučaju, vidi svako ko ulazi i izlazi iz grada, jednostavno ne možete ga „promašiti“. Spomenuli smo ranije koliki je procenat ljudi vizuelnog tipa, pa ne čudi činjenica da su bilbordi i dalje aktuelni u svetu štampe i oglašavanja i sve su naznake da će tako ostati i u buduće.


Vip Beach Masters škola odbojke oduševila najmlađe\nU toku finalnog turnira Vip Beach Maters 2011- Prvenstva Srbije u odbojci na pesku, od 25. do 28. Avgusta, na Adi Ciganliji, održana je Vip Beach Masters škola odbojke za decu do 14 godina. Kao i za vreme turnira u Kragujevcu i CEV Evropskog prvenstva u odbojci na pesku u Novom Sadu, interesovanje najmlađih da nauče osnove ovog sporta od našeg odbojkaša Vanje Grbića bilo je izuzetno.\n„Veliko mi je zadovoljstvo što sam imao priliku da budem deo ovako lepog projekta. Deca su pokazala veliko interesovanje za odbojku na pesku, i moram priznati da sam zaista video veliki broj mladih talenata. Mnogo smo naučili, ali smo imali priliku da se uz to i dobro zabavimo i družimo. Siguran sam da će ovaj sport postati još popularniji nakon ove škole, jer je zaista u pitanju vrlo zabavan sport, kojim bih se sigurno profesionalno bavio da nisam izabrao indoor odbojku“, rekao je Vanja Grbić, potpredsednik Odbojkaškog saveza Srbije i član Komisije FIVB za razvoj svetske odbojke.\nŠkola odbojke na pesku je novitet u okviru ovogodišnjeg Vip Beach Mastersa i izazvala je sjajne reakcije najmlađih fanova ovog sporta i njihovih roditelja. Preko 300 zadovoljnih mališana napustilo je terene Ade Ciganlije sa željom da časovi odbojke na pesku, uz profesionalne savete Vanje Grbića, postanu deo tradicije Vip Beach Mastersa.


Fotograf kog su pretukli naprednjaci: Udarali su me pesnicama u glavu i rebra – Matrica slobode medija\nŠabac, 30,11,2021, –\nIstiče da je odmah nakon toga otšao do policije.\n„Bili su možda 20 metara dalje, prišao sam im i rekao šta se dogodilo i nakon toga, pošto su saobraćajci, pozvali su patrolu, koja me je odvezla u policijsku stanicu. Tamo smo dali izjavu, gde mi je rečeno da će raditi na slučaju. Zatim smo svojim kolima otišli u bolnicu gde su me pregledali. U jednom trenutku su došla dvojica policajaca koji su bili oko mene kao neka vrsta zaštite. Kad sam završio sa pregledima, odvezli su se sa nama do šabačkog mosta“, objasnio je naš sagovornik.\nPodsetimo, Srpska napredna stranka održala je danas protest ispred Osnovnog javnog tužilaštva u Šapcu, sa koga je zatražena „pravda“ za njihovog člana Dušana Prokića, koji je u subotu bio na bageru i sukobio se sa jednim od učesnika blokada Draganom Milovanovićem Crnim.\nTakođe, kako je naš portal ranije objavio, grupa aktivista je jurila muškarca koji je dobacivao skupu protiv SNS, ali su umesto njega uhvatili pogrešnu osobu, koja je sve vreme uzvikivala da nije on, a koja je tom prilikom završila u prikolici.\n← Previous Previous post: SJ: Fotograf Andrija Vukelić pretučen na skupu vladajuće partije\nNext → Next post: Zekić (REM) o Bokanu: Lično sam zgrožena količinom govora mržnje


septembar, 2013 - Poluvreme.rs - sportski web portal\nArhiva vesti za mesec septembar, 2013 godine\nAutomobilista Dušan Borković u nedelju vozi poslednje trke ove sezone u Evropskom kupu turing automobila (ETCC) na kojima će se potruditi da zadrži treće mesto u klasi Super 2000. Zavesa na ovogodišnji šampionat biće spuštena na stazi „Brno“ u Češkoj, a Borković vrlo dobro zna šta ga čeka i posebno se pribojava domaćih...Dalje »\nŽelezničar zaseo na vrh\nNapisao Stefan Smuđa u kategoriji Fudbal 30 septembra, 2013\nFudbaleri pančevačkog Železničara posle 7.kola zauzeli su prvu poziciju na tabeli Prve južnobanatske lige. To su ostvarili u nedelju, 29.septembra 2013.godine, više nego ubedljivom pobedom nad Partizanom iz Gaja. Iako je meč igran po veoma lošem terenu usled obilne kiše koja je padala tokom čitavog dana, to nije smetalo igračima „Želje“ da pruže sjajnu partiju...Dalje »\nDžudo: Bronza na Marijanu na Evropskom Kupu\nNapisao Redakcija u kategoriji Ostali sportovi 29 septembra, 2013\nDžudistkinja Dinama Marijana Nikolajević osvojila je bronzanu medalju, u kategoriji do 63 kilograma. Ona je u Sportskom centru Banjica, u borbi za treće mesto pobedila takmičarku iz Kanade. Samo nekoliko sekundi pre kraja meča, sa povređenim kolenom Marijana je zabeležila poen, koji je joj je doneo bronzano...Dalje »\nFudbaleri Dinama zabeležili prvi poraz\nNapisao Jovana Marić u kategoriji Fudbal 29 septembra, 2013\nU derbiju 7.kola Srpske lige-grupa Vojvodina, fudbaleri Dinama doživeli su prvi poraz na gostovanju od prvoplasirane ekipe Sente, rezultatom 1:0. Jedini gol viđen je u prvom poluvremenu kada su domaćini stigli u vođstvo sa „bele tačke“. Pančevci su posle primljenog gola napadali ne bi li vratili rezultatski zaostatak i barem došli do boda, ali do...Dalje »\nNajbolji srpski automobilista Dušan Borković za nedelju dana na stazi Brno vozi poslednje dve trke ovogodišnjeg Evropskog kupa turing automobila (ETCC). Borković, vozač NIS Petrol Racing tima, pred zatvaranje sezone drži treće mesto u najjačoj Super 2000 klasi u konkurenciji 14...Dalje »\nNapisao Redakcija u kategoriji Ostali sportovi 26 septembra, 2013\nMinistar omladine i sporta Vanja Udovičić otvorio je danas u Pančevu prvu teretanu na otvorenom u tom gradu, koja će svim Pančevcima biti na raspolaganju potpuno besplatno. Otvaranju teretane prisustvovali su i Pavle Radanov, gradonačelnik Pančeva, Aleksandar Farkaš član Gradskog veća zadužen za sport, kao i mnogobrojni lokalni funkcioneri i...Dalje »


Sportski novinari zadovoljni uslovima na Mundijalu - Sputnjik Srbija\n22:54 21 Januar 2020\n18:41 02.07.2018 Preuzmite kraći link\nSportski novinari iz različitih zemalja zadovoljni su radnim uslovima na Svetskom prvenstvu u fudbalu u Rusiji, rekao je potpredsednik Međunarodne asocijacije sportskih novinara (AIPS) i predsednik Saveza sportskih novinara Rusije Nikolaj Dolgopolov.\nKomentarišući današnji Međunarodni dan sportskih novinara Dolgopolov je rekao da se današnji praznik održava u posebno vreme — vreme Svetskog prvenstva u fudbalu. „Napokon su novinari svih zemalja sveta shvatili šta Rusija može da učini za njih — nema nijedne žalbe, postoje divni komentari, divna atmosfera“, rekao je Dolgopolov.\nOn smatra da Rusija ne samo što može savršeno da organizuje sportska takmičenja, već i događaje koji su direktno povezani sa radom sportske štampe. On je podsetio da je godinu dana pre Olimpijskih igara u Sočiju organizovan kongres AIPS-a i da je to bio jedan od najboljih kongresa na svetu. „Mi umemo da organizujemo takmičenja i događaje i radujemo se divnim sportistima i njihovim večnim prijateljima — sportskim novinarima“, naglasio je on.\n„Da nije sportista, ne bi bilo ni nas, a i sportistima bi bez nas bilo teže da postanu slavni, poznati i priznati. Neko mora da ispriča o njihovim podvizima“, dodao je on.\nsportski novinari, sportisti, Svetsko prvenstvo u fudbalu 2018, SP-2018, Rusija


Poštovani, moj dečko je osuđen na 2 godine zatvorske kazne. U zatvoru je već dva meseca. Pisao je molbu za amnestiju, ali mu je došlo da ga amnestija ne hvata jer je osuđen 17 dana posle datuma do kada važi amnestija. Sada me zanima da li on može da se žali sudu da dobije amnestiju jer je prošlo malo dana od kada je amnestija prestala da važi? Unapred hvala\nZakon o amnestiji ima “jednokratnu upotrebu” i odnosi se samo na lica koja su na dan stupanja na snagu ovog zakona (17. 11. 2012. godine) već bila pravnosnažno osuđena na kaznu zatvora za krivično delo koje podleže primeni amnestije. Dakle, neće se primeniti na lica koja već sledećeg dana (po stupanju Zakona o amnestiji na snagu) ili kasnije pravnosnažnom presudom budu osuđena na kaznu zatvora.


Karanka: "Murinjo duguje Ikeru objašnjenje" - Sportske.net\nKaranka: "Murinjo duguje Ikeru objašnjenje"\nNe stišava se bura izazvana odlukom Žozea Murinja da u duelu sa Malagom "ohladi" prvu zvezdu tima i kapitena ekipe Ikera Kasiljasa. Murinjov pomoćnik smatra da je Portugalac trebalo drugačije da postupi.\nŽozeu Murinju čelnici Real Madrida progledali su kroz prste za nesupehe koje je tim beležio u domaćem šampionatu tokom jeseni ali je Portugalčev gest na poslednjem meču kalendarske 2012. godine izazvao veliku buru na Bernabeu koja bi Murinja mogla da košta posla.\nNakon što je Murinjo odlučio da ostavi na klupi zdravog i pravog Ikera Kasiljasa u duelu sa Malagom malo je onih koji nisu izneli svoj stav o ovoj odluci "Posebnog".\nJedni su mu stali u odbranu dok su ga drugi kritikovali a njegov pomoćnik Aitor Karanka smatra da Murinjo ima pravo da donosi važne odluke kao trener ali da postoje neki principi preko kojih ne bi trebalo ići.\n"Murinjo nikome ne mora da se pravda kada donese odluku. Ipak, postoje određeni igrači prema kojima bi trebalo da ima malo više poštovanja. Ikeru nije dato objašnjenje zašto je ostao na klupi a mislim da ga on zaslužuje više od svih" kazao je Karanka.\nPomoćni trener Real Madrida priznao je da Murinjove odluke ponekad nisu svima jasne ali da su one do sada davale rezultate te dok je tako nema razloga da se postavlja pitanje da li Portugalac zaslužuje da bude trener Real Madrida.


Investicije na Balkanu – Bankar.me\nTag Archives: Investicije na Balkanu\nBanke dominiraju finansijama na Zapadnom Balkanu\nApril 15, 2019 BANKE, Članci, REGION, REGION, SVE VIJESTI 0\nVeća diverzifikacija finansijskih sistema može stvoriti mogućnosti za poboljšanje pristupa finansijama na Zapadnom Balkanu, savjetuje Svjetska banka.\nMapa: Ko su najveći investitori u regionu (infografika)\nAugust 21, 2018 MAKRO, REGION, SVE VIJESTI 0\nBečki ekonomski forum: Zapadni Balkan može da privuče investitore\nNovember 22, 2016 MAKRO, PLANETA, REGION, SVE VIJESTI 0\nUčesnici Bečkog ekonomskog foruma (VEF) ocijenili su da je bezbjednost izuzetno važna, kao i da se Zapadni Balkan nalazi pred razničitim uticajima, odnosno na je podijeljen na više uticajnih sfera.\nSumorna slika zapadnog Balkana: Tenzije, provokacije i posrnula ekonomija\nAugust 31, 2016 Članci, MAKRO, PLANETA, REGION, SVE VIJESTI 0\nMale plate, izneverena obećanja, nezaposlenost, korupcija, osjećaj besperspektivnosti – to je milje zapadnog Balkana, na koji “padaju” zapaljive političke poruke, ambijent u kojem posrnule ekonomije ne mogu da računaju samo na nacionalni ponos.\nU prvih 11 mjeseci 670 miliona eura od priliva stranih investicija\nFebruary 1, 2016 CRNA GORA, MAKRO, PLANETA, SVE VIJESTI 0\nUkupan priliv stranih direktnih investicija SDI u prvih 11 mjeseci prošle godine iznosio je 670,8 miliona eura, dok se istovremeno iz zemlje odlilo 97,4 miliona eura, pokazuju preliminarni podaci Centralne banke (CBCG). Investicije su u odnosu na isti period 2014. godine porasle, dok je ukupan odliv smanjen 26,5 odsto.\nInvestitori neće plaćati porez na imovinu i lična primanja\nNovember 8, 2015 CRNA GORA, PLANETA, SVE VIJESTI, TURIZAM 0\nInvestitori koji namjeravaju da grade hotele visoke kategorije u Crnoj Gori ubuduće će imati niz olakšica i povoljnih kredita. Ministarstvo održivog razvoja i turizma je nakon detaljne analize investicionog ambijenta, pripremilo Model za stimulisanje razvoja Crne Gore kao atraktivne turističke destinacije uz analizu uticaja i efekata podsticaja i poreskih olakšica …\nNjemci pokrenuli inicijativu “kupujmo balkansko”\nNovember 3, 2015 PLANETA, REGION, SVE VIJESTI, TRGOVINA 0\n“Otkrili smo potpuno nove mogućnosti za razvoj naših poslova.” Tako glasi samo jedna od reakcija brojnih njemačkih ekonomista koji učestvuju u programu “Einkaufsinitiative Balkan” (Inicijativa za nabavku robe s Balkana).\nOvo su najveće kompanije na Balkanu\nAugust 24, 2015 MAKRO, PLANETA, REGION, SVE VIJESTI 0\nSlovenački Petrol je po prihodima najveća kompanija na Balkanu, pretekavši Inu, dok je na trećem mjestu NIS, prema listi francuske Grupe Kofas. Prema listi 500 najvećih u Centralnoj i Istočnoj Evropi, na Balkanu najveći prihod u prošloj godini od 3,3 milijarde eura je zabilježio Petrol, 1,4 odsto veći nego 2013. godine, prenio …\nKakav će biti i šta će nuditi Hard Rock kafe u Podgorici\nFebruary 4, 2015 Članci, SVE VIJESTI, TURIZAM 0\nHard Rock pokreće svijet, šireći kulturu rok muzike od grada do grada, a sada svjetski poznati brend stiže i u Crnu Goru. Hard Rock International i Abu Dhabi Financial Group danas su objavili otvaranje svoje prve Hard Rock Cafe lokacije na Balkanu, u glavnom gradu Crne Gore, Podgorici. Smješten u …\nŠulc: Poreska politika problem investitorima\nJanuary 3, 2015 Članci, MAKRO, SVE VIJESTI 0\nInvesticiona klima u Crnoj Gori je, kako smatra predsjednik Savjeta stranih investitora, Rudiger Šulc, dobra, ali veliki problem ostaju nepredvidivost poreske politike i neefikasnost i sporost administracije u sprovođenju propisa. Šulc smatra da je Crna Gora, bez sumnje, zemlja sa velikim investicionim mogućnostima.\nEvo gdje je trebalo ulagati prošle godine\nJanuary 2, 2015 BERZA, SVE VIJESTI, SVIJET 0\nPoprilično neočekivano, godina iza nas, s prosječnim povratom od 7,6%, za investitore u sve vrste obveznica je bila najbolja u posljednjih desetak godina pri čemu je značajniji doprinos došao od ulaganja u sigurna utočišta (predvodila su ulaganja u desetogodišnja američka i njemačka izdanja) nego od preuzimanja prevelikih rizika (korporativne “junk” …\nCrna Gora je u Francuskoj hit destinacija za ulaganje\nDecember 14, 2014 Članci, MAKRO, SVE VIJESTI, TURIZAM 0\nCrna Gora je veoma atraktivna destinacija za ulaganje, administrativne barijere su uklonjene i možete očekivati sve više francuskih investitora kaže u intervjuu Pobjedi Lionel Sonigo, investitor projekta Porto Skadar Lake. Sonigo je bio učesnik konferencije o investicionim potencijalima Crne Gore, koja je u Uruženju krupnih poslodavaca Francuske (MEDEF), održana u …\nEU zapadnom Balkanu: Potrebni uvjerljivi planovi ekonomskih reformi\nNovember 9, 2014 Članci, MAKRO, SVE VIJESTI 0\nEU je naložila zemljama zapadnog Balkana da do januara naredne godine izrade uvjerljive planove ekonomskog oporavka i reformi kako bi dobili podršku za približenje Uniji. Zatraženi su planovi reformi da bi se podrškom iz fondova i pod nadzorom EU, kao i sredstvima već konsultovanih međunarodnih finansijskih organizacija, pomoglo regionu da …


Razvoj softvera po zahtevu korisnika | TeleGroup\nUkoliko ne želite da se prilagođavate gotovim softverskim rešenjima ili želite da vaše poslovne procese optimalno informatizujete, razvoj softvera je najbolje rešenje za vas. TeleGroup softverski timovi poseduju višegodišnje iskustvo u implementaciji, razvoju i integraciji informacionih sistema, obezbeđujući kompleksnost, performanse i visoku dostupnost. Od analize projektnog zahteva, preko dizajna i realizacije, do testiranja i održavanja, primenjujemo dokazane metode i najbolju praksu u isporučivanju rešenja skrojenih po meri vaših potreba.\nBilo da su vaše potrebe u domenu razvoja ili integracije informacionih sistema, iskusni softverski timovi kompanije TeleGroup će kroz tehnologiju, proces i metodologiju dizajnirati optimalno rešenje za sve vaše poslovne izazove.\nDetalji poslovnih procesa su često komparativna prednost preduzeća. Kako se ti detalji ne bi izgubili u šumi izazova digitalne transformacije i kako bi se obezbedila optimalna mera razvoja i integracije postojećih i budućih informacionih sistema, zahtevi moraju biti dokumentovani do nivoa detalja koje omogućavaju efikasno projektovanje sistema.


Katarina Grujić - Lutka | Tekstovi Pesama\nJedna od novijih pesama koja je oduševila sve, a posebno mlađe fanove jedne od naših veoma poznatih pevačica Katarine Grujić, jeste njena pesma Lutka, koju je objavila 2014. godine. Lutka je jedna vrlo pevljiva numera, a veoma je popularna u skoro svim klubovima. Svi je vrlo rado pevaju i traže.\nOva Katarinina pesma je puna energije i garantuje dobar provod i zabavu. Ovaj hit se kao i njene ostale pesme veoma istakao. Melodija i tekst pesme su savršeno uklopljeni što je samo doprinelo tome da ova numera za vrlo kratko vreme postane veliki hit koji je i danas neizostavan u večernjim izlascima. Pesma Lutka danas ima preko dvadeset miliona pregleda na YouTube kanalu ove poznate pevačice.\nPodsetite se ove neprevaziđene numere koja će se sigurno pevati i tražiti još dug vremenski period.\nTekst pesme Lutka\nDobar zivot imam ja\nal’ ga sad zbog tebe\nne bih kvarila\nbas sam te nasamarila\nA uvek sam se grozila od tih\nsto se razmecu i hvale\nsamo da ih ne zale\nMoje rane su nevidljive\nte su rane uvek najgore\ndobar mi je zivot al’ nisam ja\nkao lutku su me imali\nkao lutku su me gledali\na ja sa lutkama\nnikad nisam zaspala\nsve sam to lazima zenskim kupila\nza suze bih sad ustupila


Planirano povećanje plata zaposlenih u Pošti Srbije - Ozon Media\n– Nama nije samo prvenstveno važno kako ćemo da izgradimo poštu i kako će ona funkcionisati u budućnosti kada su u pitanju usluge, već nam je istovremeno vrlo važno da finansijski položaj naših zaposlenih bude bolji . rekao je Đorđević, odgovarajući na pitanja novinara u Beogradu.\n– Paralelno sa tim, želimo i da ono što je njihovo sredstvo rada – bicikli, mopedi, automobili, uniforme sve bude na višem nivou. Osim toga, biće i mnogo novih usluga obzirom da ulazimo u digitalizaciju – rekao je Đorđević.\n– Razlozi za to su čisto politički – rekao je Đorđević i dodao da se periodično vode pregovori i sa reprezentativnim i sa drugim sindikatima.\n– S vremena na vreme periodično pričamo, informišemo ih o tome šta su planovi rukovodstva, ali i konsultujemo da li postoji neka sugestija sa njihove strane možda u nekim stvarima kako i na koji način mi treba do odradimo – rekao je Đorđević.


Fudbalski centar „Vujadin Boškov“ – FK Vojvodina\nHome/Stadion „Karađorđe“/Fudbalski centar „Vujadin Boškov“\nFudbalski centar „Vujadin Boškov“duka-master2018-11-25T12:33:51+01:00\nFudbalski centar “Vujadin Boškov” sagrađen je 1973. godine u Veterniku, na adresi Novosadski put 114, na istom mestu na kojem se nalazi i danas. Ideja o osnivanju sopstvenog trening centra FK Vojvodina, u kojem bi bila pokrenuta škola fudbala i u njoj stvarani igrači za seniorski tim crveno-belih, pokrenuo je veliki vizionar, tadašnji direktor i ujedno najveće ime koje je FK Vojvodina ikada iznedrila – Vujadin Boškov, po kome ovaj trening centar i danas nosi ime.\nUlaz u FC „Vujadin Boškov“\nInteresantno je to da je, u vreme kada je pokrenuta ova ideja, Vujadin Boškov pretrpeo velike kritike od tadašnje komunističke vlasti, pod obrazloženjem da izgradnja jednog takvog centra i formiranje omladinske škole, u kojoj bi se stvarali i kasnije prodavali igrači, predstavljaju odudaranje od socijalističkih vrednosti i naginjanje ka zapadu i kapitalizmu, zbog čega je, već iste godine, Vujadin Boškov napustio Jugoslaviju i otišao u Holandiju, gde je postao trener Den Haga i kasnije u mnogo poznatijim klubovima ostvario impozantnu trenersku karijeru.\nNažalost, u FC “Vujadin Boškov” decenijama nije ulagano, da bi se sve promenilo 2005. godine. Investicijom od dva miliona evra, tadašnje rukovodstvo kluba u potpunosti je renoviralo trening centar fudbalera Vojvodine, koji od tada s pravom važi za jedan od najboljih u Srbiji i generalno jedan od najkompletnijih fudbalskih centara u Evropi, u kojem svoje pripreme često obavljaju i reprezentativne selekcije Srbije, kao i razni klubovi iz zemlje i regiona.\nRenovirani FC “Vujadin Boškov” je svečano otvoren u avgustu 2006. godine i danas se ovaj velelepni centar širi na 85.000 kvadratnih metara sportskih terena i 3.600 kvadratnih metara zatvorenog prostora. Sadrži pet terena sa prirodnom travom i još jedan teren sa veštačkom podlogom, koji je naknadno napravljen 2009. godine.\nNa tih šest terena, danas svakodnevno treniraju prvotimci, kao i članovi 10 mlađih selekcija FK Vojvodina.\nDva terena opasana su tribinama, a na glavnom postoji mogućnost odigravanja utakmica i treniranja u noćnim uslovima.\nTribine pored terena broj 1\nZa smeštaj prvotimaca i članova stručnog štaba predviđeno je osam dvokrevetnih i sedam trokrevetnih soba, kao i dva luksuzno opremljena apartmana. Svaka stambena jedinica poseduje televizor, klima uređaj, frižider i internet konekciju.\nProstorije omladinske škole „Ilija Pantelić“\nProstorije za odmor i zabavu u oba objekta sadrže TV, bilijar, stoni fudbal, računare i klima uređaje, a tu je i kuhinja koja radi 365 dana u godini i priprema obroke za prvotimce i sve mlađe kategorije.\nIstovremeno, u FC “Vujadin Boškov” nalazi se i media centar, u kojem se povremeno održavaju konferencije za novinare uoči utakmica prvog tima Vojvodine, kao i povodom drugih događaja od značaja za klub.\nSportski blok poseduje sve segmente potrebne za funkcionisanje jednog evropskog kluba, počevši od svlačionica, preko teretane, đakuzija, pa sve do medicinskog bloka, ekonomata, magacina i perionice.\nCeo kompleks održavaju visoko stručni kadrovi, a posebna služba radi na obezbeđenju objekta 24 časa dnevno.


Ministarstvo kulture Srbije: Lubardina slika 'Industrijalizacija' proglašena za kulturno dobro\nBeta 7. novembra 2017. 13:20\nMuzej savremene umetnosti u Beogradu je u skladu sa Zakonom o kulturnim dobrima proglasio sliku „Industrijalizacija“ Petra Lubarde za kulturno dobro, saopštilo je danas Ministarstvo kulture i informisanje.\nDodaje se da je Muzej sliku proglasio za kulturno dobro 31. oktobra.\nMinistarstvo je navelo da će na osnovu rešenja o proglašenju kulturnog dobra slika biti upisana u Registar kulturnih dobara Muzeja, kao i u centralni registar kulturnih dobara za Republiku Srbiju koji se vodi kod Narodnog muzeja u Beogradu.\n„Procedura da se slika ‘Industrijalizacija’ proglasi za kulturno dobro pokrenuta je 5. septembra 2017. godine, nakon što je stručni tim Muzeja 19. juna 2017. godine na inicijativu Ministarstva kulture i informisanja, a znatno pre pojavljivanja senzacionalističkih napisa u jednom mediju, izvršio vizuelni pregled slike i potvrdio njenu autentičnost“, piše u saopštenju.\nStručnjaci Muzeja savremene umetnosti još su 2014. godine proveravali stanje u kome se nalazi slika, navodi se u saopštenju i dodaje da je Muzej „iz razloga koji su ostali nepoznanica za Ministarstvo“ propustio da 2014. godine sliku proglasi za kulturno dobro.\nBeogradski dnevnik „Blic“ objavio je 23. oktobra da je Lubardina slika, čija se vrednost procenjuje izmedju pola miliona i milion evra, nestala tokom renoviranja Doma sindikata, a potom je istog dana ministar kulture i informisanja Vladan Vukosavljević to demantovao i održao konferenciju za novinare u Doma sindikata, ispred slike.


Remi Napolija i Milana, večeras derbi Intera i Torina\nIzvor: Radio Televizija Vojvodine, 13.Jul.2020, 06:45\nU derbiju 32. kola italijanskog fudbalskog prvenstva, u Napulju su sinoć domaći Napoli i Milan igrali nerešeno 2:2 (1:1).\nGosti iz Milana su poveli u 20. minuti pogotkom Tea Ernandeza posle sjajne asistencije Anta Rebića i činilo se da će prirediti iznenađenje na derbiju.\nIpak, jer su domaćini uzvratili a Đovani Di Lorenco je u 34. minutu, iz neposredne blizine, savladao Đanluiđija Donarumu za 1:1 pa se na poluvreme otišlo sa nerešenim rezultatom.\nU nastavku domaćini dolaze do preokreta u 60. minutu pogotkom Drisa Mertensa za 2:1. A onda u 73. minutu roso-neti uspevaju da dođu do jedanaesterca koji Frank Kesi pretvara u izjednačenje na 2:2 sa kojim je i završena utakmica.\nDomaći tim jeostao na šestoj poziciji na tabelisa dva boda više od Roso-nera, a u sledećem kolu Napoli je gost Mihajlovićeve Bolonje, dok Milan na San Siru igra sa Parmom.\nNapoli je na 6. mestu sa 52 boda, a milanski klub odmah iza sa 50 bodova. Šesto mesto vodi u kvalifikacije za Evropa ligu, a peto, na kome je sada Roma sa 54 boda, direktno u to takmičenje.\nU ranijim utakmicama nastavka 32. kola Serije A, Đenova je nadigrala Spal sa 2:0 na svom terenu u derbiju začelja lige. U preostalim utakmicama samo je tim Sampdorije iznenadio Udineze sa 3:1 na gostovanju, dok su ostali mečevi završeni nerešenim rezultatom i podelom bodova, a tim Siniše Mihajlovića je ponovo ispustio pobedu u finišu meča.\nĐenova - Spal 2:0\nParma - Bolonja 2:2\nUdineze - Sampdorija 1:3\n3. Atalanta 67\n4. Inter 65\n6. Napoli 53\n7. Milan 51\n9. Verona 44\n10. Bolonja 42\n11. Kaljari 41\n12. Parma 40\n14. Sampdorija 35\n15. Udineze 35\n17. Đenova 30\n18. Leće 28\n19. Breša 21


Optužnica protiv bivšeg predsednika Ustavnog suda Kosova\nBeta 13. januara 2016. 16:05\nSpecijalno tužilaštvo Kosova je danas podiglo optužnicu protiv bivšeg predsednika Ustavnog suda Kosova Envera Hasanija zbog sumnje da je falsifikovao službene isprave i zloupotrebio službeni položaj, saopšteno je iz Tužilaštva.\nKako se navodi, istovremeno je protiv Hasanija obustavljena istraga za drugo krivično delo za koje je bio osumnjičen.\nPrema optužnici, Hasani je kao predsednik Ustavnog suda Kosova, protivzakonito postupio po zahtevu predsednice Kosova u vezi sa njenim dekretom o imenovanju medjunarodnih sudija Ustavnog suda.\nHasani je, dodaje se, namerno u toj odluci dodao ime jednog medjunarodnog sudije koji zapravo nije učestvovao u tretiranju tog predmeta.\nSpecijalno tužilaštvo je u nedostatku dokaza prekinulo istragu protiv sadašnje predsednice Ustavnog suda Kosova Arte Rame Hajrizi koja je bila osumnjičena za falsifikovanje službene isprave.